
转讜住驻讜转





	谞讬讞讜砖 砖诪讗 诇讗 讬诪住专谞讛 讬驻讛 讬驻讛 拽诪''诇. 讜讗驻讬' 诇专讘谞谉 讚专讘讬 讬讜住讬 讘驻专拽 讛讘讬转 讜讛注诇讬讛 (讘''诪 讚祝 拽讬讞.) 讚住讘讬专讗 诇讛讜 砖讜诪专讬 住驻讬讞讬诐 讘砖讘讬注讬转 谞讜讟诇讬谉 砖讻专谉 诪转专讜诪转 讛诇砖讻讛 讜专讘讬 讬讜住讬 讗讜诪专 讗祝 讛专讜爪讛 诇讛转谞讚讘 讘讞谞诐 注讜砖讛 讜拽讗诪专 讚驻诇讬讙讬 讘诪讬讞砖 讚讬诇诪讗 诇讗 诪住专 诇爪讘讜专 讬驻讛 讚专讘谞谉 住讘专讬 讞讬讬砖讬谞谉 讛讻讗 诪讜讚讜 讚讗谞谉 住讛讚讬 讚讻''讙 诪住专 诇讬讛 讬驻讛 砖讛讜讗 讙讚讜诇 讘转讜专讛 讜讬讜讚注 砖讬砖 诇诪住讜专 讬驻讛 讜注讜讚 讻讬讜谉 砖讻诇 讻讘讜讚 讻讛讜谞讛 讛讜讗 砖诇讜 诪住专 诇讬讛 讬驻讛 讗讙讘 讞讘讬讘讜转 砖注讜讘讚 讘讛 讜讻谉 诇讘谉 讘讜讻专讬 讚讗诪专 讘驻专拽 讛拽讜诪抓 专讘讛 (诪谞讞讜转 讚祝 讻讗:) 讻诇 讻讛谉 砖砖讜拽诇 讗讬谞讜 讞讜讟讗 讜驻专讬讱 讻讬讜谉 讚诇讻转讞讬诇讛 诇讗 诪讬讞讬讬讘 诇讗讬转讜讬讬 讻讬 拽讗 诪讬讬转讬 诪注讬讬诇 讞讜诇讬谉 诇注讝专讛 讜诪砖谞讬 讚诪住专 诇讬讛 诇爪讘讜专 讗讬讻讗 诇诪讬诪专 讗驻讬诇讜 讗转''诇 讚住讘讬专讗 诇讬讛 讻专讘谞谉 讚驻' 讛讘讬转 讜讛注诇讬讛 (讘''诪 讚祝 拽讬讞.) 讘讛讛讬讗 讗驻讬' 专讘谞谉 诪讜讚讜 讻讬讜谉 砖讻诇 讬砖专讗诇 诪讘讬讗讬谉 砖拽诇讬诐 讗讬谞讛讜 谞诪讬 谞讛讬 讚驻讟讬专讬 诪住专讬 诇爪讘讜专 讬驻讛 讬驻讛 讜注讜讚 讻讬讜谉 砖讻诇 专讬讜讞 讛拽专讘谞讜转 讛讘讗讬诐 诪谉 讛砖拽诇讬诐 砖诇讛诐 讛讜讗 讙诪专讬 讜诪住专讬 讬驻讛: 讗谞讗 讛砖诐. 讘讬专讜砖诇诪讬 讬砖 讚讘专讗砖讜谞讛 讗诪专 讗谞讗 讛砖诐 讜讘砖谞讬讛 讗谞讗 讘砖诐 讻驻专 谞讗 讜讻讜':





专讘讬谞讜 讞谞谞讗诇

讛讻诇 诇' 诪谞讛 讻诇讜诪专 讗讬诇讜 谞讜讟诇 诪谉 讛讛拽讚砖 讻讜' 讜诇讚讘专讬 讛讻诇 砖诇 砖讞专 诪注讜诇讬谉 诪砖诇 注专讘讬转 转谞讗 讗讞专 砖讻诇转讛 注讘讜讚转 爪讘讜专 讻讛谉 砖讬砖 诇讜 讻转讜谞转 诇讜讘砖讛 讜注讜讘讚 讘讛 注讘讜讚转 讬讞讬讚 讜讘诇讘讚 砖诇讗 讬诪住专谞讛 诇爪讘讜专 讬驻讛 讬驻讛. 



讬砖诪注讗诇 讘谉 驻讗讘讬 注砖转讛 诇讜 讗诪讜 讻转讜谞转 讘拽' 诪谞讛 讻讜'. 



讜讻谉 专' 讗诇注讝专 讘谉 讞专住讜诐 诇讘砖 讻转讜谞转 诪砖转讬 专讘讜讗. 讜讗注"讙 砖讛讬讜 讛讞讜讟讬谉 讻驻讜诇讬谉 砖砖讛 讛讬讛 谞专讗讛 诪转讜讻讛 讻注专讜诐. 讜诇驻讬讻讱 诇讗 讛谞讬讞讜讛讜 讛讻讛谞讬诐 诇注讘讜讚 讘讛:
讬专讜砖诇诪讬 诪讬诇讗 讗讜转讛 专' 讗诇注讝专 讘谉 讞专住讜诐 诪讬诐 讜住讜讘讘 讗转 讛诪讝讘讞 讝' 驻注诪讬诐:




转谞讜 专讘谞谉 注谞讬 讜注砖讬专 讜专砖注 讘讗讬谉 诇讚讬谉 讻讜' 注讚 讜谞诪爪讗 讛诇诇 诪讞讬讬讘 讗转 讛注谞讬讬诐 讜专' 讗诇注讝专 讘谉 讞专住讜诐 讗转 讛注砖讬专讬诐 讜讬讜住祝 讗转 讛专砖注讬诐:
讬专讜砖诇诪讬 讘转讞诇转 讝讛 讛驻专拽 转谞讬 讬砖谉 讟注讜谉 讟讘讬诇讛 谞转谞诪谞诐 讟注讜谉 拽讬讚讜砖 讬讚讬诐 讜专讙诇讬诐 讜讗讜拽诪讜讛 砖诐 砖住诪讱 讘讻讜转诇 讜讬砖谉. 讜转谞讬 专' 讞讬讬讗 讗讬谉 讬砖讬讘讛 讘注讝专讛 讗诇讗 诇诪诇讻讬 讘讬转 讚讜讚. 讜专讬砖 诇拽讬砖. 讜诇讗 讗驻讬诇讜 诇诪诇讻讬 讘讬转 讚讜讚 讜讛讗讬 讚讻转讬讘 讜讬讘讗 讛诪诇讱 讚讜讚 讜讬砖讘 诇驻谞讬 讛' 砖讬砖讘 注爪诪讜 讘转驻诇讛. 转谞讬 注讜专 砖注讬讘讚讜 诇砖讜诐 拽诪讬注 诪讜转专 诇讻转讜讘 注诇讬讜 诪讝讜讝讛 专砖讘"讙 讗讜住专 转谞讬 讛注讜砖讛 讻诇讬 注讚 砖诇讗 谞砖转诪砖 讘讜 讛讚讬讜讟 诪讜转专 诇讙讘讜讛. 讗讘诇 诪砖谞砖转诪砖 讘讜 讛讚讬讜讟 讗住讜专 诇讙讘讜讛. 讗讘谞讬诐 砖讞爪讘诐 诇砖讜诐 诪转 讗住讜专讬谉 讘讛谞讗讛 诇砖讜诐 讞讬 讜诇砖讜诐 诪转 诪讜转专讬谉 讘讛谞讗讛. 讛讝讜专拽 讻诇讬 诇驻谞讬 诪讟转讜 砖诇 诪转 诇转讜讱 讚' 讗诪讜转 讗住讜专 讘讛谞讗讛 讞讜抓 诇讚' 讗诪讜转 诪讜转专 讘讛谞讗讛:




诪转谞讬' 讘讗 诇讜 讗爪诇 驻专讜 讜驻专 讛讬讛 注讜诪讚 讘讬谉 讛讗讜诇诐 讜诇诪讝讘讞 讻讜'.





专讬讟讘"讗

讛状讙 讜讻谉 讙讬专住壮 专砖状讬 讝状诇. 诪转讬讘讬 讜诇讘砖讜. 讻讜壮 注讚 驻讞讜转讬谉 诪讛诐 讜讘转专 讛讻讬 讙专住讬壮 转谞讬 专讘 讜砖诪讜讗诇 讻讜壮 讜谞讜住讞讬 讚讙专住讬 诪讗讬 讚转谞讬 专讘 讜砖诪讜讗诇 诪注讬拽专讗 讜讛讚专 讙专住讬 诪讬转讬讘讬 讟注讜转讗 讛讬讗 讜讻谉 讻转讘讜 讘转讜住驻讜转 诪转讬讘讬 讜诇讘砖讜 讘讙讚讬诐 讗讞专讬诐 讜讻讜壮 讻转讘 专砖状讬 讝状诇 诇讗 讙专壮 讜拽专讘讜 讗转 讗砖专 诇注诐 讚讛讛讜讗 诇讗讜 讙讘讬 砖讬专讜转 讻转讬讘 讗诇讗 讙讘讬 讘讙讚讬诐 砖讗讻诇讜 讘讛诐 讜诇讗 讗驻砖专 诇讗讜拽讜诪讬 讘讬讜诐 讛讻驻讜专讬诐 砖讗讬谉 讘讜 讗讻讬诇讛 讗诇讗 诪讛讗讬 拽专讗 诪讜转讬讘 讜讘爪讗转诐 讗诇 讛讞爪专 讛讞讬爪讜谞讛 讜讙讜壮 讚讗讬讻讗 诇讗讜拽诪讜讛 讘讬讜诐 讛讻驻讜专讬诐 讚讻转讬讘 诇注讬诇 诪讬谞讬讛 讜讛讬讛 讘讘讜讗诐 讗诇 砖注专 讛讞爪专 讛驻谞讬诪讬转 讘讙讚讬 驻砖转讬诐 讬诇讘砖讜 讜诇讗 讬注诇讛 注诇讬讛诐 爪诪专 讜讙讜壮 讜讛讗 讜讚讗讬 讘讬讜诐 讛讻驻讜专讬诐 讚讗讬 讘砖讗专 讬诪讜转 讛砖谞讛 讛讗 讗讬讻讗 诪注讬诇 讚讻讜诇讬讛 转讻诇转. 讜讞砖谉 讜讗驻讜讚 讜讗讘谞讟 讚讗讬转 讘讛讜 转讬讻诇讗 讜讻转讬讘 讘转专讬讛 讜讘爪讗转诐 讗诇 讛讞爪专 讛讞讬爪讜谞讛 讬驻砖讟讜 讗转 讘讙讚讬讛诐 讗砖专 讛诪讛 诪砖专转讬诐 讘诐 讜讙讜壮 讜诇讘砖讜 讘讙讚讬诐 讗讞专讬诐 注讻状诇 讝状诇.



诪讗讬 诇讗讜 讘讙讚讬诐 讗讞专讬诐 讞砖讜讘讬谉 诪讛诐. 驻讬壮 讗诇诪壮 讘讙讚讬 诇讘谉 砖诇讜讘砖 讻讛谉 讙讚讜诇 讘讬讜诐 讛讻驻讜专讬诐 讘讬谉 讛注专讘讬诐 讞砖讜讘讬谉 诪讗讜转诐 砖诇讜讘砖 砖讞专讬转. 讜讗状转 讜诪谞讗 诇谉 讚讛讗 讚讻转讬壮 讜诇讘砖讜 讘讙讚讬诐 讗讞专讬诐 讛诐 讘讙讚讬 诇讘谉 砖诇 讘讬谉 讛注专讘讬诐 讗讚专讘讗 诪讬讬专讬 讘讘讙讚讬 讝讛讘 砖讛讜讗 诇讜讘砖 讻砖驻讜砖讟 讘讙讚讬 讛讘讚 讻讚讻转讬壮 讘住驻专 讗讜专讬讬转讗 讚诪砖讛. 讬状诇 讚诪砖诪注 诇谉 讚讬讞讝拽讗诇 诇讗 讗转讗 讗诇讗 诇驻专讜砖讬 诪讬讚讬 讚诇讗 讻转讬讘 讘讗讜专讬讬转讗 讗诇讗 讚讛讜讬 讙诪讬专讬 诇讛 讜讗转讗 讗讬讛讜 讜讗住诪讻讛 讗拽专讗. 讻讚讗诪专讬壮 讚讻讜转讛 讘讻诪讛 讚讜讻转讬 讜讻谉 驻专砖状讬 讝状诇 讘讻讗谉 讜讝讛 诇砖讜谞讜 讜拽住状讚 讚讛状拽 拽专讗 讜讻砖讬讞讝讜专 讜讬讻谞住 砖诐 讘讬谉 讛注专讘讬诐 讬诇讘砖 讘讙讚讬诐 讗讞专讬诐 讜诪砖讜诐 讚诇讗 专诪讝讛 诪砖讛 讘讗讜专讬讬转讗 讜讛诇讻转壮 讙诪讬专讬 诇讛 讗转讗 讬讞讝拽讗诇 讜讗住诪讻讬讛 讗拽专讗 注讚 讻讗谉. 注讜讚 讻转讘 专砖状讬 讚讛讗 讚讻转讬壮 讘住讜驻讬讛 讚拽专讗 讜诇讗 讬拽讚砖讜 讗转 讛注诐 讘讘讙讚讬讛诐 诇讗 转讬拽砖讬 诇谉 诇诪讗讬 讚讚专砖讬谞谉 讛讻讗 讚住讜驻讬讛 讚拽专讗 诇讗讜 讗专讬砖讗 拽讗讬 讗诇讗 诪诇转讗 讗讞专讬转讬 讛讬讗 砖诇讗 讬诇讘砖讜 讘讙讚讬 拽讚砖 讘诪讚讬谞讛. 讜驻专拽讬壮 诇讗 驻讞讜转讬谉 诪讛谉. 讜拽状诇 讜诪讛讬讻讗 讛讜讛 诪砖诪注 诇谉 诪注讬拽壮 讚讗讞专讬诐 讞砖讜讘讬诐 拽讗诪壮 讜诪讗讬 讚驻专砖状讬 讝状诇 讚讗讬 诇讗 诇注诇讜讬讬讛讬 讗转讬 诇诪讛 诇讬 诇诪讻转讘 讗讞专讬诐 讚诪砖诪注 砖讗讬谉 讚讜诪讬谉 诇专讗砖讜谞讬诐. 讝讛 讗讬谞讜 诪住驻讬拽 讚讗讚专讘讗 讙讘讬 讛讜爪讗转 讛讚砖谉 讚讻转讬壮 讗讞专讬诐 讗诪专讬壮 驻讞讜转讬谉 诪讛谉 拽讗诪壮 讻讚讗讬壮 诇注讬诇. 讜讬状诇 讚砖讗谞讬 讛讻讗 砖谞讻谞住 诇拽讚砖 讛拽讚砖讬诐 讜诪住转讘专讗 诪注诇讬谉 讘拽讚砖 讜诇讗 诪讜专讬讚讬谉 讻讬 诪讛 讙谞讜转 专讗讛 砖诐 驻注诐 专讗砖讜谉 砖讞讜讝专 砖诐 讘讘讙讚讬诐 驻讞讜转讬谉. 讜讗谞谉 驻专拽讬壮 讚讗讚专讘讗 讘讙讚讬诐 驻讞讜转讬谉 拽讗诪专 拽专讗 讻讬讜谉 砖讗讬谉 注讘讜讚讛 讝讜 讞砖讜讘讛 讻专讗砖讜谞讛 砖讗讬谉 谞讻谞住 注转讛 讗诇讗 诇驻谞讜转 诪拽讜诐 诇讛讜爪讬讗 诪砖诐 讻祝 讜诪讞转讛. 讜讘讙讚讬诐 砖诪讝讙 讻讜住 讜讛拽讟讬专 诇驻谞讬 专讘讜 讗诇 讬住诇拽 讘讛诐 讻诇讬诐 诪砖讜诇讞谉 专讘讜.



注讘讜讚转 讬讞讬讚 讬砖 砖驻讬壮 讬讞讬讚 诪诪砖 讜诇讗 谞讛讬专 讚拽专讘谉 讬讞讬讚 讘讙讚讬 讻讛讜谞讛 讙诪讜专讛 讘注讬. 诇讻讱 驻专砖状讬 讝状诇 讚诇讛讜爪讗转 讻祝 讜诪讞转讛 拽专讬壮 注讘讜讚转 讬讞讬讚 诇驻讬 砖讗讬谉 讘讛 爪讜专讱 爪讘讜专 讗诇讗 讙诪专 注讘讜讚讛 砖诇讗 诇爪讜专讱 诇驻谞讜转 讛诪拽讜诐 砖谞转谉 讘讛 讻诇讬诐 讗诇讜. 讜讘砖诐 专讘讜转讬讜 讝状诇 驻讬壮 讚拽专讬 注讘讜讚转 讬讞讬讚 诇注讘讜讚转 诪拽专讗 驻专砖讛 砖讛讬讛 讻讛谉 讙讚讜诇 拽讜专讗 讘讘讙讚讬 诇讘谉 讘注讜讚 砖诪砖诇讞讬谉 讛砖注讬专 诇诪讚讘专 讻讚讗讬壮 诇拽诪谉 讜讗诪专讬壮 诇拽诪谉 砖讗诐 讬专爪讛 拽讜专讗 讗讜转讛 讘讗爪讟诇讬转 诇讘谉 诪砖诇讜. 讜讛拽砖讛 专砖状讬 讝状诇 讚讛讗 诇讗 拽转谞讬 讛转诐 讜讘诇讘讚 砖讬诪住专谞讛 诇爪讘讜专. 讜讗讬讻讗 诇驻专讜砖讬 讚讘专讬转讗 诪讗讬 讚诇讗 驻专讬砖 讘诪转谞讬壮 讗转讬壮 诇驻专讜砖讬 讜讛转诐 讛讜讛 诇讬讛 诇讗转讜讬讬讛:



讜讘诇讘讚 砖讬诪住专谞讛 诇爪讘讜专. 驻讬壮 讚住讜祝 住讜祝 注讘讜讚转 爪讘讜专 讛讬讗 拽爪转.



诪讛讜 讚转讬诪讗 谞讬讞讜砖 砖诪讗 诇讗 讬诪住专诐 讬驻讛 拽诪状诇 讜讛拽砖讜 讘转讜住驻讜转 讗讻转讬 诪讗讬 拽诪状诇 讚讛讗 讙讘讬 砖拽诇讬诐 转谞谉 砖讗诐 专爪讛 诇讛讜住讬祝 讬讜转专 诪诪讞爪讬转 讛砖拽诇 诪讜住讬祝 讜讘诇讘讚 砖讬诪住讜专 诇爪讘讜专 讜诇讗 讞讬讬砖讬谞谉 砖诪讗 诇讗 讬诪住专诐 讬驻讛 讬驻讛. 讜讬状诇 讚砖讗谞讬 讛转诐 砖诪讜住专讜 诇爪讘讜专 讜诪转专讜拽谉 诪诪谞讜 诪讛 砖讗讬谉 讻谉 讘讘讙讚讬诐 讗诇讜 砖讛讜讗 注爪诪讜 诇讜讘砖 讗讜转谉. 讜讛讜讛 住状讚 讚谞讬讞讜砖 砖诪讗 诇讗 讬诪住专诐 讻专讗讜讬 讜讗状转 讜讛讗 讙讘讬 住驻讬讞讬谉 讚砖讘讬注讬转 讗诪专讬壮 讘砖讬诇讛讬 讘讘讗 诪爪讬注讗 讚驻诇讬讙讬 转谞讗讬 讗诐 讘讗讬谉 诪砖诇 讬讞讬讚 讜讞讬讬砖讬 专讘谞谉 砖诪讗 诇讗 讬诪住专诐 讬驻讛 讬驻讛. 讜讬状诇 讚讛转诐 讘讚讘专 砖讗讬谉 讛讻诇 讬讜讚注讬谉 砖爪专讬讱 诇讘讗 诪砖诇 爪讘讜专 讞讬讬砖讬谞谉 砖诪讗 诇讗 讬诪住专诐 讬驻讛 讬驻讛:



诪砖转讬 专讘讜讗.  驻专砖状讬 讝状诇 诪砖转讬 专讘讜讗 诪谞讛:



讗谞讗 讛壮 讞讟讗转讬. 讻讜壮 讗谞讗 讛壮 讻驻专 谞讗 讜讛讗 讚诪讛讚专 讗转 讛砖诐 转专讬 讝讬诪谞讬. 驻讬壮 讘转讜住驻讜壮 诪砖讜诐 讚注砖专讛 驻注诪讬诐 讬砖 诇讜 诇讻讛谉 讙讚讜诇 诇讛讝讻讬专 讗转 讛砖诐 讘讬讜诐 讛讻驻讜壮 讞讚 讻砖注讜诇讛 讛讙讜专诇 诇讛壮 讘讬讚讜 砖讗讜诪专 诇讛壮 讞讟讗转 讻讚诇拽诪谉 讜讘讙壮 讜讬讚讜讬讬谉 砖诪转讜讚讛 诪讝讻讬专讜 讙壮 驻注诪讬诐 讘讻诇 讗讞讚 讜讗讞讚 讛谞讬 转专讬 讜讗讬讚讱 诇驻谞讬 讛壮 转讟讛专讜. 讜讛谉 注讜谞讬谉 讘砖讻诪诇状讜. 讗诪专讜 讘诪讚专砖 讻讬 讘讻诇 讛砖谞讛 讗讬谉 诇讜诪专 讘砖讻诪诇状讜 讘拽讜诇 讙讚讜诇 讗讘诇 讘讬讜诐 讛讻驻讜壮 讬砖 诇讗讜诪专讜 讘拽讜诇 讙讚讜诇 讻讚专讱 砖讛讗讜驻谞讬诐 讜讞讬讜转 讛拽讚砖 注讜谞讬谉 讗讜转讜 讘专注砖 讙讚讜诇 讘讻诇 讬诪讜转 讛砖谞讛.





讛诪讗讬专讬

讘讙讚讬 讻讛讜谞讛 讗讬谞诐 讘讗讬诐 讗诇讗 诪砖诇 爪讘讜专 讜讻讛谉 砖讬砖 诇讜 讻转谞转 诪砖诇讜 讗讜 砖注砖讗转讛 讗诪讜 讗讜 讗讞讚 诪拽专讜讘讬讜 讜谞转谞讜讛 诇讜 讗注"驻 砖诪拽讚讬砖讛 诇注讘讜讚转 注爪诪讜 讗讬谞讜 讻诇讜诐 讗讗"讻 诪讜住专讛 诇爪讘讜专 诇讛讬讜转讛 砖诇讛诐 讻砖讗专 讘讙讚讬诐 砖讘注讝专讛 诪住专讛 诇爪讘讜专 讛专讬 讛讬讗 讗讞"讻 讻砖诇 爪讘讜专 讜诪讜转专 诇注讘讜讚 讘讛 讘讬谉 讛讜讗 讘讬谉 讗讞专 讘诪讛 讚讘专讬诐 讗诪讜专讬诐 讘砖诪住专讛 拽讜讚诐 砖讬讘讗 诇注讘讜讚 讗讘诇 讗诐 诇讗 诪住专讛 讘砖注转 讛拽讚砖讜 讗诇讗 砖诪注讻讘讛 诇注爪诪讜 讜注讻砖讬讜 讘讗 诇注讘讜讚 讘讛 讛讜讗 诪讜住专讛 讜讗讬谞讜 诪讜住专讛 讘诇讘 砖诇诐 讜讘注讬谉 讬驻讛 讜诪转讜讱 讻讱 讗讬谉 诪谞讬讞讬谉 讗讜转讜 诇注讘讜讚 讘讛 注讘讜讚转 爪讘讜专 讻讙讜谉 转诪讬讚讬谉 讜注讘讜讚转 讬讜诐 讛讻驻讜专讬诐 讜讛讚讜诪讬诐 诇讛诐 讜诪"诪 诪讜转专 诇讜 讘讻讱 诇注讘讜讚 讘讛 注讘讜讚转 讬讞讬讚 讻讙讜谉 谞讚专讬诐 讜谞讚讘讜转 讜诇驻讬 讚专讻讱 诇诪讚转 砖讬讜诐 讛讻驻专讬诐 砖讗讬谉 讘讜 注讘讜讚转 讬讞讬讚 讻诇诇 讗讬谞讜 注讜讘讚 讘讛 讗讗"讻 诪住专讛 讘诪讜讞诇讟 诪拽讜讚诐 砖讬讘讗 诇注讘讜讚 讻讱 讛讬讗 砖讬讟转谞讜 讜讻谉 讛讚讘专讬诐 谞专讗讬谉 讜诪"诪 讬砖 诇讙讚讜诇讬 讛专讘谞讬诐 砖讬讟讛 讗讞专转 讜讞讬诇讜祝 讙专住讗讜转 讘住讜讙讬讗 讜诇讚注转诐 讬砖 拽爪转 注讘讜讚讜转 讗祝 讘讬讜诐 讛讻驻专讬诐 砖拽专讜讬讜转 注讘讜讚转 讬讞讬讚 诇注谞讬谉 讝讛 讜砖注讜讘讚 讘讛 讗讜转讛 注讘讜讚讛 讘诪住讬专讛 诇爪讘讜专 讗注"驻 砖讘砖注转 注讘讜讚讛 讛讜讗 讘讗 诇诪住专讛 讜注讘讜讚讛 讝讜 讛讬讗 讛讜爪讗转 讻祝 讜诪讞转讛 砖讗讬谞讛 爪讜专讱 爪讘讜专 讗诇讗 砖讛讬讗 诪讜讟诇转 注诇讬讜 诇驻谞讜转 讗转 讛诪拽讜诐 砖讗讬谞讜 讚专讱 讻讘讜讚 砖讬讛讬讜 诪讜谞讞讬诐 砖诐:



讜讗注"驻 砖讝讛讜 讛讬讜爪讗 诇谞讜 诪砖诪讜注讛 讝讜 讗诐 诇砖讬讟转讬谞讜 讗诐 诇砖讬讟转 讙讚讜诇讬 讛专讘谞讬诐 讗谞讬 专讜爪讛 诇讛注讬专讱 诪注讟 讘讘讬讗讜专 讛住讜讙讬讗 讜讛讜讗 砖讙专住转 讛住驻专讬诐 讘谞讜住讞 砖诇谞讜 讜讘讬讗讜专讛 诇砖讬讟转讬谞讜 讻讱 讛讜讗 转谞讬 专讘 讛讜谞讗 讜讻讜' 讗讞专 砖讻诇转讛 注讘讜讚转 爪讘讜专 专"诇 讛转诪讬讚 讻讛谉 砖讬砖 诇讜 讻转讜谞转 诇讜讘砖讛 讜注讜讘讚 讘讛 注讘讜讚转 讬讞讬讚 专"诇 谞讚专讬诐 讜谞讚讘讜转 讜讘诇讘讚 砖讬诪住专谞讛 诇爪讘讜专 专"诇 拽讜讚诐 砖讬注讘讜讚 讻诇讜诪专 砖讗注"驻 砖讛拽讚讬砖讛 诇注讘讜讚转 注爪诪讜 讗讬谞讜 讻诇讜诐 注讚 砖讬诪住专谞讛 诇爪讘讜专 诇讛讞讝讬拽 讘讛 讻砖诇讛诐 讻砖讗专 讘讙讚讬 讛注讝专讛 驻砖讬讟讗 讻诇讜诪专 砖诪讗讞专 砖诪住专讛 诇爪讘讜专 砖诇 爪讘讜专 讛讬讗 诪讛讜 讚转讬诪讗 砖诪讗 诇讗 诪住专讛 讬驻讛 讻诇讜诪专 砖诪讗讞专 砖讘砖注讛 砖讘讗 诇注讘讜讚 讛讜讗 诪讜住专讛 讗讬谞讜 诪讜住专讛 讘诇讘 砖诇诐 讗诇讗 诪转讜讱 砖讛讜讗 谞讻住祝 诇注讘讜讚 讘讛 拽诪"诇 讜讗讬谉 讞讜砖砖讬谉 讘讻讱 诇注讘讜讚转 讬讞讬讚 讛讗 诇注讘讜讚转 爪讘讜专 讞讜砖砖讬谉 诪讬转讘讬 诪讚讻转讬' 讘讬讞讝拽讗诇 讜诇讘砖讜 讘讙讚讬诐 讗讞专讬诐 讜讛拽专讬讘讜 讗转 讗砖专 诇注诐 专"诇 转诪讬讚 讛注专讘 讜讗讬谉 诇驻专砖 砖诇讗 讬注砖讜讛讜 讘讘讙讚讬 讞讜诇 砖讝讜 驻砖讜讟讛 讛讬讗 讗诇讗 砖诇讗 讬注砖讛 转诪讬讚 讛注专讘 砖讛讜讗 注讘讜讚转 爪讘讜专 讘讘讙讚讬诐 砖诇讘砖谉 讘注讘讜讚转 讬讞讬讚 讻讙讜谉 谞讚专讬诐 讜谞讚讘讜转 诪讗讬 诇讗讜 讗讞专讬诐 讞砖讜讘讬诐 诪讛诐 讻诇讜诪专 砖诪转讜讱 砖讛讬讗 注讘讜讚转 爪讘讜专 专讗讜讬讬诐 诇讘讙讚讬诐 讞砖讜讘讬诐 讬讜转专 讛讗 讻诇 砖讛谉 讞砖讜讘讬诐 讬讜转专 讗讬谉 诪讞诇拽讬谉 讘讬谞讬讛诐 诇讚讘专 讗讞专 讜讻诇 砖诪讜住专诐 诇爪讘讜专 讗祝 讘专讙注 讛住诪讜讱 诇注讘讜讚讛 讚讬讜 讗祝 诇注讘讜讚转 爪讘讜专 讜转讬专抓 诇讗 驻讞讜转讬诐 诪讛诐 讻诇讜诪专 诇讗 讘讗 诇讚拽讚拽 讘讞砖讬讘讜转 讗诇讗 讻诇 砖讛诐 注砖讜讬讬诐 讻讛诇讻转诐 诪讜转专 讘讬谉 讘讞砖讜讘讬诐 讘讬谉 讘驻讞讜转讬诐 讜诇讗 讘讗 诇讞诇讜拽 讘讬谞讬讛诐 讗诇讗 砖诇讗 讬注讘讜讚 讘砖诇讜 讗祝 讘诪住讬专讛 诇爪讘讜专 转讬讻祝 诇注讘讜讚讛 讝讜 讛讬讗 砖讬讟转谞讜 讜诇诪讚转 砖讗讬谉 讘讛 诪拽讜诐 诇讬讜诐 讛讻驻讜专讬诐 砖讛专讬 讗讬谉 讘讛 注讘讜讚转 讬讞讬讚 讜讻诇 砖讘讬讜诐 讛讻驻讜专讬诐 讗讬谞讜 注讜讘讚 讘讛 讻诇诇 讗讗"讻 诪住专讛 讘诪讜讞诇讟 砖诇讗 讘砖注转 注讘讜讚转 注爪诪讜 讗诇讗 讘砖讗专 讬诪讜转 讛砖谞讛 谞讗诪专讛:



讜讙讚讜诇讬 讛专讘谞讬诐 诪驻专砖讬诐 讚讘专讬 专讘 讛讜谞讗 讘讬讜诐 讛讻驻专讬诐 讜讗讞专 砖讻诇转讛 注讘讜讚转 讛爪讘讜专 驻讬专讜砖讜 诇讚注转诐 讘注讘讜讚讛 诪讬讜讞讚转 诇讬讜诐 讻讙讜谉 驻专 讜砖注讬专 讜讛讝讬讜转讬讛诐 讜讜讬讚讜讬讬讛诐 讜注讘讜讚转 讬讞讬讚 驻讬专讜砖讜 讛讜爪讗转 讻祝 讜诪讞转讛 讜拽讜砖讬讬转 讛诪拽专讗 讛讗诪讜专 讘讬讞讝拽讗诇 诇讗 注诇 讚讘专讬 专讘 讛讜谞讗 讛诐 诪驻专砖讬诐 讗讜转讛 讗诇讗 注诇 诪砖谞转讬谞讜 砖驻专砖讛 砖讘讙讚讬 诇讘谉 砖诇 砖讞专讬转 讘讬讜诐 讛讻驻讜专讬诐 爪专讬讱 砖讬讛讜 讬拽专讬诐 诪砖诇 注专讘讬转 讘讛讜爪讗转 讻祝 讜诪讞转讛 讜诇讗 注讜讚 讗诇讗 砖讛诐 诪拽讚讬诪讬谉 讘讙专住转诐 讛拽讜砖讬讗 诇讚讘专讬 专讘 讛讜谞讗 讻讚讬 诇讛转讘专专 砖注诇 讛诪砖谞讛 讛讬讗 讞讜讝专转 讜讗讬谉 讛拽讜砖讬讗 诇驻讬 讙专住转诐 诪诪拽专讗 砖讻转讘谞讜 讘砖讬讟讛 专讗砖讜谞讛 专"诇 讜诇讘砖讜 讘讙讚讬诐 讗讞专讬诐 讜讛拽专讬讘讜 讗转 讗砖专 诇注诐 砖诪拽专讗 讝讛 讗讬谉 讛讻专讞 诇驻专砖讜 讘讬讜诐 讛讻驻讜专讬诐 讗讚专讘讗 诇讗 讘讘讙讚讬 砖讬专讜转 谞讗诪专 讗诇讗 讘讘讙讚讬 讞讜诇 砖讻砖讬讙讬注 讝诪谉 拽专讘谉 讛注诐 专"诇 转诪讬讚 讛注专讘 讬驻砖讬讟讜诐 讜讬诇讘砖讜 讘讙讚讬 注讘讜讚讛 讗诇讗 诪驻住讜拽 讗讞专 砖谞讗诪专 砖诐 讜讘爪讗转诐 讗诇 讛讞爪专 讛讞讬爪讜谞讛 讜驻砖讟讜 讗转 讘讙讚讬讛诐 讜诇讘砖讜 讘讙讚讬诐 讗讞专讬诐 砖谞讗诪专 诇诪注诇讛 讛讬诪谞讜 讜诇讗 讬注诇讛 注诇讬讛诐 爪诪专 讜讝讜 讜讚讗讬 讘讬讜诐 讛讻驻专讬诐 讛讬讗 砖讗诇讜 讘砖讗专 讬诪讜转 讛砖谞讛 讛专讬 讛诪注讬诇 讻诇讜 转讻诇转 砖讛讜讗 爪诪专 讜讞砖谉 讜讗驻讜讚 讜讗讘谞讟 讻讜诇谉 讬砖 讘讛谉 转讻诇转 讗诇讗 讘讬讜讛"讻 讻诇讜诪专 砖讻砖讬讞讝专讜 砖诐 诇讛讜爪讗转 讻祝 讜诪讞转讛 讬诇讘砖讜 讗讞专讬诐 讜讜讚讗讬 讗讞专 砖讛讝拽讬拽诐 诇讗讞专讬诐 诇注讬诇讜讬 讜诇讞砖讬讘讜转 讛讜讗 诪转讻讜讬谉 讗诇诪讗 砖讗讜转诐 砖诇 注讘讜讚转 讛讬讜诐 砖讘注专讘 爪专讬讱 砖讬讛讜 讬拽专讬诐 诪讗讜转诐 砖诇 砖讞专讬转 讜转讬专抓 诇讗 驻讞讜转讬诐 诪讛诐 讜讗讬谉 讞讜砖砖讬谉 诇讛讜专讚讛 讘拽讜讚砖 诪驻谞讬 砖注讘讜讚讛 专讗砖讜谞讛 讞砖讜讘讛 讜诪讻驻专转 讜讝讜 讗讬谞讛 讗诇讗 诇驻谞讜转 讗转 讛诪拽讜诐 讜谞专讗讬谉 讛讚讘专讬诐 诇注谞讬讬谉 驻讬专讜砖 讜诇注谞讬讬谉 驻住拽 讻砖讬讟讛 专讗砖讜谞讛:



讗注"驻 砖诪爪讜讛 诪讛讜讚专转 诇讛讬讜转 讛讘讙讚讬诐 谞讗讬诐 讜讞砖讜讘讬诐 讻诇 砖讛诐 讚拽讬诐 讻诇 讻讱 注讚 砖讘砖专讜 谞专讗讛 诪转讞转讬讜 讗讬谉 专讗讜讬 诇注讘讜讚 讘讛诐 诇讻转讞讬诇讛 诪注砖讛 讛讬讛 讘专"讗 讘谉 讞专住讜诐 砖注砖转讛 诇讜 讗诪讜 讻转谞转 诪砖转讬诐 专讘讜讗 专"诇 诪讘讙讚 砖讛诪砖讗讜讬 讛谞诪讻专 诪诪谞讜 诇住讞讜专讛 谞诪讻专 讘砖转讬诐 专讘讜讗 讜诇讗 讛谞讬讞讜讛讜 讗讞讬讜 讛讻讛谞讬诐 诇注讘讜讚 讘讛 诪驻谞讬 砖谞专讗讛 讻注专讜诐 讜讗注"驻 砖讛讬讛 讞讜讟谉 讻驻讜诇 砖砖讛 诪"诪 诪转讜讱 爪讛讬讘讜转讜 讜住驻讬专讬讜转讜 讛讬讛 谞专讗讛 诪转讞转讬讜 讻讬讬谉 爪诇讜诇 讛谞专讗讛 诪转讜讱 讻诇讬 讝讻讜讻讬转 讗注"驻 砖讛讻诇讬 注讘讛:



诇注讜诇诐 讬讛讗 讗讚诐 砖讜拽讚 注诇 讚诇转讜转 讛转讜专讛 讜讞驻抓 讘诇诪讜讚讛 讜诇讗 讬讜专讛 讛讬转专 诇注爪诪讜 诇讛转谞爪诇 讘讛转专砖诇讜转讜 诪转讜讱 注讜砖专 讜专讜讘 注住拽讬诐 讜诇讗 诪转讜讱 注讜谞讬 讜爪专讻讜 诇讘拽砖 讟专驻讜 讗诇讗 讬转谉 诇讻诇 讚讘专 诪拽讜诐 讻驻讬 讛爪专讬讱 诇讜 讜讗讬谉 诇讜 讛转谞爪诇讜转 诪爪讚 专讜注 讟讘注讜 讜转讻讜谞转 诪讝讙讜 诪爪讚 转讜诇讚转讜 砖诪"诪 讛讘讞讬专讛 讘讬讚讜 讜讛专砖讜转 谞转讜谞讛 诇讜 诇讛讻谞讬注 讬爪专讜 讜诇讛讞讝讬专讜 诇诪讜讟讘 讚专讱 讛注专讛 讗诪专讜 注谞讬 讜注砖讬专 讜专砖注 讘讗讬诐 诇讚讬谉 注谞讬 讗讜诪专讬诐 诇讜 诪驻谞讬 诪讛 诇讗 注住拽转 讘转讜专讛 讜讛讜讗 讗讜诪专 注谞讬 讛讬讛 讜讟专讜讚 讘诪讝讜谞讜转讬讜 讗讜诪专讬诐 诇讜 讻诇讜诐 注谞讬 讛讬讬转 讬讜转专 诪讛诇诇 砖讛讬讛 诪砖转讻专 讘讻诇 讬讜诐 讟专驻注讬拽 讗讞讚 讜讛讜讗 住诇注 诪讚讬谞讛 砖讛讜讗 讞爪讬 讚讬谞专 讜谞讜转谉 讞爪讬讜 诇砖讜诪专 讘讬转 讛诪讚专砖 讜讞爪讬讜 诇驻专谞住转讜 讜驻专谞住转 讗谞砖讬 讘讬转讜 驻注诐 诇讗 诪爪讗 诇讛砖转讻专 讜诇讗 讛谞讬讞讜 砖讜诪专 讘讬转 讛诪讚专砖 诇讬讻谞住 注诇讛 诇讙讙 讜讬砖讘 讘驻谞讬 讗专讜讘讛 诇砖诪讜注 讚讘专讬 讗诇拽讬诐 讞讬讬诐 诪驻讬 砖诪注讬' 讜讗讘讟诇讬讜谉 讗诪专讜 注专讘 砖讘转 讛讬讛 讜转拽讜驻转 讟讘转 讛讬讛 讬专讚 注诇讬讜 讛砖诇讙 (讜砖讘专讜) 讻讬讜谉 砖注诇讛 注诪讜讚 讛砖讞专 讗诪专 砖诪注讬讛 诇讗讘讟诇讬讜谉 讗讞讬 讘讻诇 讬讜诐 讛讘讬转 诪讗讬专 讜讛讬讜诐 讗驻诇 讛爪讬爪讜 注讬谞讬讛诐 讜专讗讜 讚诪讜转 讗讚诐 讘讗专讜讘讛 注诇讜 讜诪爪讗讜 注诇讬讜 专讜诐 讙' 讗诪讜转 砖诇讙 驻专拽讜 讛砖诇讙 诪注诇讬讜 讜讛专讞讬爪讜讛讜 讜讛讜砖讬讘讜讛讜 讻谞讙讚 讛诪讚讜专讛 讗诪专讜 专讗讜讬 讝讛 诇讞诇诇 注诇讬讜 讗转 讛砖讘转 注砖讬专 讗讜诪专讬谉 诇讜 诪驻谞讬 诪讛 诇讗 注住拽转 讘转讜专讛 讗讜诪专 注砖讬专 讛讬讬转讬 讜讟专讜讚 讘谞讻住讬 讗讜诪专讬诐 诇讜 讻诇讜诐 讛讬讬转 注砖讬专 讬讜转专 诪专' 讗诇讬注讝专 讘谉 讞专住讜诐 砖讛谞讬讞 诇讜 讗讘讬讬 讗诇祝 注讬讬专讜转 讘讬讘砖讛 讜讗诇祝 住驻讬谞讜转 讘讬诐 讜诇讗 讛诇讱 诇专讗讜转谉 讗诇讗 讬讜砖讘 讜注讜住拽 讘转讜专讛 驻注诐 讗讞转 讛讬讛 讛讜诇讱 诇诇诪讜讚 转讜专讛 讜注讘专 讘讗讞讚 诪讗讜转谉 注讬讬专讜转 砖诇讜 诪爪讗讜讛讜 注讘讚讬讜 讜注砖讜 讘讜 讗谞讙专讬讗 专"诇 砖讛讬讜 转讜讘注讬谉 诪诪谞讜 诪住 讛专讗讜讬 诇讻诇 讙诇讙讜诇转 砖诇 讘谞讬 讛注讬专 诇讬转谉 诇砖专 讛注讬专 讜砖诇讜 讛讬讛 讜讛讬讜 住讘讜专讬诐 砖讛讬讛 诪谉 讛注讬专 讜转讜讘注讬谉 诪诪谞讜 讜讛讜讗 诪转谞爪诇 诇讛诐 砖讗讬谞讜 诪谉 讛注讬专 讗诇讗 砖讛讜诇讱 诇诇诪讜讚 转讜专讛 讜讗诪专讜 讞讬讬 专' 讗诇讬注讝专 讘谉 讞专住讜诐 讗讚讜谞讬谞讜 讗诐 讗谞讜 诪谞讬讞讬诐 讗讜转讱 讜诇讗 讗诪专 诇讛诐 讻诇讜诐 专砖注 讗讜诪专讬诐 诇讜 诪驻谞讬 诪讛 诇讗 注住拽转 讘转讜专讛 讜讛讜讗 讗讜诪专 谞讗讛 讛讬讬转讬 讜讬爪专讬 驻讜讞讝 注诇讬 讻诇讜诪专 砖讟讘注讬 讙专诐 诇讬 讗讜诪专讬谉 诇讜 [讻诇讜诐] 谞讗讛 讛讬讬转 讬讜转专 诪讬讜住祝 砖讛讬转讛 讗砖转 驻讜讟讬驻专 诪砖讚诇转讜 讘讻诇 讬讜诐 讘讚讘专讬诐 讘讙讚讬诐 砖诇讘砖讛 诇讜 注专讘讬转 专"诇 砖诇讘砖讛 讘砖讘讬诇讜 诇讛转拽砖讟 讘驻谞讬讜 诇讗 诇讘砖讛 砖讞专讬转 讜讬砖 讙讜专住讬谉 砖讛诇讘讬砖讛 诇讜 讜讗诪专讛 诇讜 讛砖诪注 诇讬 讜讛讜讗 讗讜诪专 诇讗讜 讗诪专讛 诇讜 讛专讬谞讬 讞讜讘砖讱 讘讘讬转 讛讗住讜专讬诐 讗诪专 诇讛 讚' 诪转讬专 讗住讜专讬诐 讛专讬谞讬 讻讜驻祝 拽讜诪转讱 讗诪专 诇讛 讚' 讝讜拽祝 讻驻讜驻讬诐 讛专讬谞讬 诪住诪讗 讗转 注讬谞讬讱 讗诪专 诇讛 讚' 驻讜拽讞 注讜专讬诐 谞转谞讛 诇讜 讗诇祝 讻讻专 讻住祝 讜诇讗 砖诪注 讗诇讬讛 诇砖讻讘 讗爪诇讛 讘注讜讛"讝 讜诇讛讬讜转 注诪讛 讘讘讗专 砖讞转 诇注讜讛"讘 谞诪爪讗 讛诇诇 诪讞讬讬讘 注谞讬讬诐 讜专' 讗诇讬注讝专 讘谉 讞专住讜诐 诪讞讬讬讘 注砖讬专讬诐 讜讬讜住祝 诪讞讬讬讘 讗转 讛专砖注讬':





转讜住驻讜转 讬砖谞讬诐

诪讗讬 诇讗讜 讗讞专讬诐 讞砖讜讘讬诐. 讜讗"转 讛讗 诪讬讬专讬 讘讬爪讬讗讛 讚诇驻谞讬 讜诇驻谞讬诐 讜讗讜转诐 讜讚讗讬 讛谉 讞砖讜讘讬诐 砖诪砖谞讛 诇讘讙讚讬 讝讛讘 讬"诇 讚讜诇讘砖讜 讘讙讚讬诐 讗讞专讬诐 诪砖诪注 诇讬讛 砖讻诇 讛讬讜诐 讬诇讘砖讜 讘讙讚讬诐 讗讞专讬诐 讜讗诐 转讗诪专 诪谞讗 诇讬讛 讚谞讬诪讗 讞砖讜讘讬诐 诪讛诐 谞讛讬 讚诇讗 讚诪讬 诇讛讜爪讗讜转 讛讚砖谉 讚谞讬诪讗 驻讞讜转讬诐 讞砖讜讘讬诐 诪讬讛讜 诪谞讬谉 诇谞讜 讚讬诇诪讗 讻讗讜转诐 讚讜拽讗 讬"诇 讚讜诪讬讗 讚讘讙讚讬 讝讛讘 砖诇讜讘砖 讻砖讬讜爪讗 诪讘讬转 拽讚砖讬 讛拽讚砖讬诐 砖讛谉 讞砖讜讘讬诐 讜诪住转诪讗 讻谉 讬讛讜 讻诇 讗讞专讬诐:





诇讜讘砖讛 讜注讜讘讚 讘讛 注讘讜讚转 讬讞讬讚. 讛讜爪讗转 讻祝 讜诪讞转讛 讻驻讬' 讛拽讜谞讟专住 讜讛讗 讚拽转谞讬 讘诪砖谞讛 讗诇讜 诪砖诇 爪讬讘讜专 讛讬讬谞讜 讗诐 讛讜讗 专讜爪讛 讗讘诇 讛专讜爪讛 注讜砖讛讜 诪砖诇讜 诇讻讘讜讚 讜诇转驻讗专转:





讜讘诇讘讚 砖讬诪住专谞讛 诇爪讬讘讜专. 砖爪专讬讱 砖讬讛讗 诪砖诇 爪讬讘讜专 讻讚转谞讬讗 讘转"讻 讘讙讚讬 拽讚砖 讘谞讬谉 讗讘 诇讻诇 讘讙讚讬 讻讛谉 砖讬讛讜 诪拽讜讚砖 讜讚讜拽讗 讘注讘讜讚转 讬讞讬讚 讗讘诇 讘注讘讜讚转 爪讬讘讜专 讗讬谞讜 讬讻讜诇 诇注砖讜转 讗注"驻 砖诪讜住专讛 诇爪讬讘讜专 讜诇讗 讬讚注 专讘讬谞讜 讬讛讜讚讛 诪讗讬 砖谞讗 诪拽讟讜专转 砖讬讻讜诇讬谉 诇讛拽讟讬专 讗诐 注砖讗讛 讬讞讬讚 讜诪住专讛 诇爪讬讘讜专:





专砖注 讗讜诪专讬诐 诇讜 诪驻谞讬 诪讛 诇讗 注住拽转 讘转讜专讛. 讻讚讗诪专讬谞谉 讘住谞讛讚专讬谉 (讚祝 讝.) 砖讗讬谉 转讞讬诇转 讚讬谞讜 砖诇 讗讚诐 讗诇讗 注诇 讚讘专讬 转讜专讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪讬转讬讘讬 讻讜' 转谞讬 专讘 砖诪讜讗诇 注讻"诇 讜讘讚"讛 驻砖讬讟讗 讚注讜讘讚 讘讛 讻讬讜谉 讻讜' 讻爪"诇:


转讜住' 讘讚"讛 谞讬讞讜砖 砖诪讗 讻讜' 讻诇 讻讛谉 砖砖讜拽诇 讗讬谞讜 讞讜讟讗 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讜诪砖转讻专 讻讜'. 专"诇 拽讜讚诐 砖讛诇讱 诇讘讬转 讛诪讚专砖 讛讬讛 讛讜诇讱 讜诪砖转讻专 诇拽讬讬诐 诪讛 砖砖谞讬谞讜 讻诇 转讜专讛 砖讬砖 注诪讛 诪诇讗讻讛 住讜驻讛 诇讛转拽讬讬诐 讜砖讗讬谉 注诪讛 诪诇讗讻讛 讗讬谉 住讜驻讛 诇讛转拽讬讬诐 讙诐 砖讬砖转讻专 诪讛 诇讬转谉 诇砖讜诪专 讘讛诪"讚 讜注谞讬谉 谞转讬谞转谉 诇砖讜诪专 讗驻砖专 诪砖讜诐 砖讛讬讜 讘转讬 诪讚专砖讜转 砖诇讛谉 讘砖讚讛 讜讛讬讛 爪专讬讱 砖诪讬专讛 讗"谞 砖诇讗 讛讬讜 诪谞讬讞讬谉 讛讻诇 诇讘讛诪"讚 讻讚讗诪专讬' 驻' 转"讛 砖讛讬讛 专"讙 诪讻专讬讝 讻诇 转诇诪讬讚 砖讗讬谉 转讜讻讜 讻讘专讜 诇讗 讬讻谞住 诇讘讛诪"讚 讜注讚"讝 讛讜砖讬讘讜 砖讜诪专: 


讻砖注诇讛  注诪讜讚 讛砖讞专 讻讜'. 谞专讗讛 诪注谞讬谞讜 砖讛讬讛 砖诐 注"驻 讗专讜讘讛 讘讬讜诐 讘注"砖 讜诇讬诇 砖讘转 注讚 注诪讜讚 讛砖讞专 砖诇 讬讜诐 讛砖讘转 讜诪讛 砖诇讗 讛专讙讬砖讜 讘讚讘专 讘注"砖 砖讛讜讗 讗驻诇 讗驻砖专 砖讘讻诇 讛讬讜诐 讘注"砖 讛讬讛 诪讘拽砖 诪拽讜诐 诇讛砖转讻专 注讚 拽专讜讘 诇讛讻谞住转 砖讘转 砖诇讗 诪爪讗 诪拽讜诐 诇讛砖转讻专 讬砖讘 诇讜 注"驻 讗专讜讘讛 诇讛讬讜转 砖诐 讻诇 诇讬诇 砖讘转: 


谞讟诇  谞讗讚 砖诇 拽诪讞 注诇 讻转讬驻讜 讻讜'. 注"讚 砖讗诪专讜 讗诐 讗讬谉 拽诪讞 讗讬谉 转讜专讛 讻讜' 注"砖: 


讗"诇  讞讬讬 专"讗 讻讜'. 讜诪讛 砖诇讗 讛讜讚讬注 讗讜转谉 砖讛讜讗 专"讗 讘谉 讞专住讜诐 讚诇讬讻讗 诇诪讬诪专 讛讻讗 讻讛讛讬讗 讚谞讚专讬诐 讚讛讬讛 专"讟 诪爪讟注专 注诇 砖讛讜讚讬注 诇讛诐 砖讛讜讗 专"讟 讜讛爪讬诇 注爪诪讜 讘转讜专转讜 讚讛讻讗 诇讗 讛讬讛 诪爪讬诇 注爪诪讜 讘转讜专讛 讗诇讗 讘诪讛 砖讛讻诇 砖诇讜 讜讛谉 注讘讚讬讜 讜讗驻砖专 砖诇讗 讛讬讜 诪讗诪讬谞讬谉 诇讜 讜诪驻谞讬 讘讬讟讜诇 转讜专讛 诇讗 专爪讛 诇讛转注讻讘 砖诐 注讚 砖讬讜讚讬注诐 讻讚拽讗诪专 讜诪讬诪讬讜 诇讗 讛诇讱 讜专讗讛 讗讜转谉: 


讘讙讚讬诐  讻讜'. 讛讜讗 驻讬' 讛讻转讜讘 讜讬讛讬 讻讚讘专讛 讗诇讬讜 讬讜诐 讬讜诐 讜讙讜' 讚讛讬讬谞讜 砖讛讬转讛 诪砖讚诇转讜 讘讚讘专讬诐 讛诪砖谞讬诐 诪讬讜诐 诇讬讜诐 诪注专讘讬转 诇砖讞专讬转 讻讜': 


讗"诇  讛' 诪转讬专 讜讙讜'. 讝讛 讛诪讝诪讜专 谞讚专砖 注诇 讬讜住祝 砖讛转讞讬诇 讗砖专讬 砖讗诇 讬注拽讘 讘注讝专讜 砖讘专讜 讜讙讜' 讜讗诪专讜 讘讘"专 讚讻转讬讘 讜讬专讗 讬注拽讘 讻讬 讬砖 砖讘专 讜讙讜' 讬砖 住讘专 讻讜' 讛讜讗 讬讜住祝 讛讜讗 讛砖诇讬讟 讻讬 讬砖 砖讘专 讜注讘讚讜诐 讜注谞讜 讗讜转诐 讜讙讜' 讻讜' 讜讝"砖 讛砖讜诪专 讗诪转 诇注讜诇诐 诇砖诪讜专 讛讘讟讞转 讘讬谉 讛讘转专讬诐 讜讗诪专 注讜砖讛 诪砖驻讟 诇注砖讜拽讬诐 砖注砖讛 讛拽讘"讛 诪砖驻讟 诇讬讜住祝 砖讛讬讛 注砖讜拽 诪讗砖转 驻讜讟讬驻专 注讚 讗砖专 谞转讙讚诇 讜谞讬转谉 注诇 讬讚讜 诇讞诐 诇专注讘讬诐 讘讻诇 注讜诇诐 讜住讬讬诐 讛注谞讬谉 砖注砖讛 诇讜 讛拽讘"讛 诪砖驻注 讜注诇 砖讗"诇 讛谞谞讬 讞讜讘砖讱 讻讜' 讛' 诪转讬专 讗住讜专讬诐 讚讻转讬讘 讜讬专讬爪讜讛讜 诪谉 讛讘讜专 讜砖讗"诇 讛谞谞讬 讻讜驻祝 讻讜' 讛拽讘"讛 讝拽祝 拽讜诪转讜 讜讙讚讜诇转讜 讻诪"砖 专拽 讛讻住讗 讗讙讚诇 讙讜' 讜砖讗"诇 诇住诪讗 注讜谞讜讜 注诇 砖诇讗 专爪讛 诇讛讘讬讟 注诇讬讛 讛' 驻讜拽讞 注讜专讬诐 讜讻诇 讝讛 讻讬 讛' 讗讜讛讘 爪讚讬拽讬诐 砖讛讜讗 讬讜住祝 讛爪讚讬拽 讜砖讜诪专 讗转 讙专讬诐 砖讛讬讛 讬讜住祝 讙专 讘诪爪专讬诐: 


诇砖讻讘  讗爪诇讛 讘注讜讛"讝 讻讜'. 诪驻讜专砖 驻"拽 讚注"讝 讜讘住讜讟讛 驻' 讗诇讜 谞讗诪专讬谉 讜注"砖:





专砖"砖

讙诪专讗 讗"诇 讞讬讬 专讗讘"讞 砖讗讬谉 讗谞讜 诪谞讬讞讬谉 讗讜转讱 讛诇讱 讜谞转谉 诇讛诐 诪诪讜谉 讛专讘讛 注讚 砖讛谞讬讞讜 讗讜转讜 讜诪讬诪讬讜 讻讜'. 讻"讛 讛讙讬' 讘注"讬:



讘诪砖谞讛 讗谞讗 讛砖诐. 注讬' 转讜讬"讟 讜讘讟"讝 讗讜"讞 住讬' 转专讻"讗 住住拽"讘:



专砖"讬 讚"讛 诪讬转讬讘讬 讜诇讘砖讜. 讜讛讬诇讻转讗 讛讜讬 讙诪讬专讬 诇讛 讻讜'. 讛讙专注"讗 讘讞讚讜砖讬讜 讛拽砖讛 讗"讻 诇诪讗讬 爪专讬讱 讛砖"住 诇注讬诇 (诇讘) 诇讛讜讻讬讞 讚讜讘讗 讗讛专谉 讻讜' 诇"谞 注讛"住 诪讛讗 讚讗专"讞 讙诪讬专讬 讻讜' 转"诇 诪讚讙诪讬专讬 砖讬谞讜讬 讘讙讚讬 诇讘谉 诪讜讻讞 讚诇讜讘砖诐 砖谞讬 驻注诪讬诐. 讜讘注讬谞讬 诇拽"诪 讚讬"诇 讚诪"诪 讛讬讜 转讻讜驻讬诐 讝讛 讗讞"讝 讜讗注驻"讻 讛讬讛 爪专讬讱 诇讛讞诇讬祝 讛讘讙讚讬诐 诇讛讜爪讗转 讻讜"诪 诪驻谞讬 砖讗讬谞讛 注讘讜讚讛 讞砖讜讘讛 讻诪讜 讛专讗砖讜谞讜转 讚讜诪讬讗 讚诇讛讜爪讗转 讛讚砖谉 诇注讬诇 (讻讙 讘). 讜拽"拽 讚砖诐 讘讘专讬讬转讗 讗讬转讗 诇讛讚讬讗 讗讞专讬诐 驻讞讜转讬谉 讗"讻 诪讗讬 住"讚 讚诪拽砖讛 讛讻讗. 讜诇讻讛"驻 讛"诇 诇讛砖"住 诇住讬讬注讬讛 诇讛转专爪谉 诪讬谞讛 讜注诪砖"讻 讘讘专讻讜转 住"驻 诪"砖 讘住"讚 讜诇砖讜谉 讜拽住"讚 砖讘驻专砖"讬 讗讬谞讜 诪讚讜讬讬拽 讚讛讗 讙诐 诇驻讬 讛讗诪转 讛讻讬 讗讬转讗:





讛讙讛讜转 讬注讘"抓

讙诪' 讜讘讻诇 讬讜诐 讜讬讜诐 谞讜讟诇 谞讗讚 砖诇 拽诪讞 注诇 讻转驻讜 讻讜'. 谞"讘 讝讛 讛讬讛 拽讜讚诐 砖注诇讛 诇讻讛讜谞讛 讙讚讜诇讛 (注讬"诇 讚祝 讟 注状讗). 讚讜讙诪讗 讘讛诇诇 拽讜讚诐 砖注诇讛 诇谞砖讬讗讜转 讜讻"讻 诪爪讬讟 讻驻谞讞住 讛住转转 讻状讙:


砖诐 砖讗讬谉 诪谞讬讞讬谉 讗讜转讱. 讜讻讬讜谉 砖专讗讜 砖讗讬谞讜 讘注诇 注讘讜专讛 讛谞讬讞讜讛讜. 讜诪讬诪讬讜 诇讗 专讗讛 讗讜转诐 诇讻谉 诇讗 讛讻讬专讜讛讜 讜讛讬讛 诇讜 讙讝讘专 讜驻拽讬讚 谞讗诪谉 诪诪讜谞讛 注诇讬讛诐:





讘谉 讬讛讜讬讚注

讻旨止讛值谉 砖讈侄注指砖讉职转指讛 诇讜止 讗执诪旨讜止 讻旨只转旨止谞侄转. 讬砖 诇讛拽砖讜转 讛讜讛 诇讬讛 诇诪讬诪专 '砖讈侄注指砖讉指讛 讻旨只转旨止谞侄转' 讜诇诪讛 诪讝讻讬专讛 注诇 砖诐 讗执诪旨讜止 讚诪砖诪注 砖讛讬讗 诪砖转讚诇转 讘诪注砖讛 讛讻转讜谞转 讟驻讬? 讜讻谉 讗指诪职专讜旨 注址诇 专址讘旨执讬 讬执砖讈职诪指注值讗诇 讘旨侄谉 驻旨址讗讘旨执讬 讜职注址诇 专址讘旨执讬 讗侄诇职注指讝指专 讘旨侄谉 讞址专职住讜止诐 砖讈侄注指砖讉职转指讛 诇讜止 讗执诪旨讜止.
讜谞专讗讛 诇讬 讘住"讚 讚讗讬转讗 讘诪讻讜转 (诪讻讜转 讬讗.) 注诇 讛讜专讙讬谉 讘砖讜讙讙 砖讙讜诇讬谉 诇注专讬 诪拽诇讟 '诇驻讬讻讱 讗诪讜转讬讛诐 砖诇 讻讛谞讬诐 诪住驻讬拽讜转 诇讛诐 诪讞讬讛 讜讻住讜转 讻讚讬 砖诇讗 讬转驻诇诇讜 注诇 讘谞讬讛诐 砖诇讗 讬诪讜转讜' 注讬讬谉 砖诐. 讜讬讚讜注 讚讻转讜谞转 诪讻驻专转 注诇 砖驻讬讻讜转 讚诪讬诐 讻诪讜 砖谞讗诪专 (讘专讗砖讬转 诇讝, 诇讗) '讜址讬执旨讟职讘职旨诇讜旨 讗侄转 讛址讻只旨转止旨谞侄转 讘址旨讚指旨诐' 讜诇讻谉 诪讗讞专 砖讗诪讜转讬讛诐 砖诇 讻讛谞讬诐 讛诐 砖诪讬诐 诇讘 讘注讘讜专 讘谞讬讛诐 砖诇讗 讬转驻诇诇讜 注诇讬讛诐 讗诇讜 讛砖讜驻讻讬 讚诐 讘砖讜讙讙 砖讬诪讜转讜 诇讻讱 诪砖转讚诇讬诐 诇注砖讜转 讛讻转讜谞转 讛诪讻驻专转 注诇 砖驻讬讻讜转 讚诪讬诐 诪爪讜讛 诪谉 讛诪讜讘讞专 讻讚讬 砖转讙讬谉 砖诇讗 讬讛讬讛 砖驻讬讻讜转 讚诪讬诐 讘讬砖专讗诇 讜诇讗 讬爪讟专讻讜 诇讙诇讜转 诇注专讬 诪拽诇讟 讜讗讝 讬讛讬讜 讘谞讬讛诐 谞讬爪讜诇讬诐 诪拽诇诇讜转 讛讙讜诇讬谉 讚讙诇讜转 讗讬谉 讻讗谉 讙诐 拽诇诇讛 讗讬谉 讻讗谉.


砖讈侄诪旨指讗 诇止讗 讬执诪职住职专侄谞旨指讛 讬指驻侄讛 讬指驻侄讛. 讻驻诇 讛诇砖讜谉 专讜爪讛 诇讜诪专 讘驻讛 讜讘诇讘 讚讞讬讬砖讬谞谉 讻讬讜谉 讚讛讜讗 注爪诪讜 诪转讻讘讚 讘讛 诇讻讱 讛讜讗 诪讜住专讛 讜讗诐 诇讗 讛讬讛 诇讜 讻讘讜讚 讘讛 诇讗 讛讬讛 诪讜住专讛 诪诇讘 讜谞驻砖 讜专爪讜谉 讟讜讘. 讜诇驻讬 讛讛砖注专讛 讻转讜谞转 专讘讬 讗诇注讝专 讘谉 讞专住讜诐 砖讛讬转讛 诪砖转讬 专讘讜讗 注讜诇讛 诇诪住驻专 讙讚讜诇 讜讗祝 注诇 讙讘 讚讚讘专讜 讞讻诪讬诐 讘诇砖讜谉 讙讜讝诪讗 讗驻砖专 讚讛讻讗 诇讗讜 讙讜讝诪讗 讛讜讗.


讗讜止转讜止 讛址讬旨讜止诐 注侄专侄讘 砖讈址讘旨指转 讛指讬指讛. 谞专讗讛 讜讚讗讬 砖讛诇讱 讜拽讬讚砖 讘讘讬转讜 诪讘注讜讚 讬讜诐 讜讘讗 诇砖诐 讗讞专 讞砖讬讻讛 讻讬 讛讬讜 拽讜讘注讬诐 诇诇诪讜讚 讘讬转 讛诪讚专砖 讙诐 讘诇讬诇 砖讘转 讜讬砖 讛讜诇讻讬诐 诇讘讬转诐 讗讞专 讞爪讜转 诇讬诇讛 诇拽讬讬诐 注讜谞转 转诇诪讬讚讬 讞讻诪讬诐 讜讬砖 砖讗讬谉 讛讜诇讻讬诐 诇讘讬转诐 讚讗讬谉 诇讛诐 注讜谞讛 讻讬 讗讬谉 谞砖讬讛诐 讟讛讜专讬诐 讜诇讻谉 谞砖讗专讬诐 讘讘讬转 讛诪讚专砖 注讚 讗讜专 讛讘讜拽专, 讜谞讝讚诪谉 砖讗讜转讜 诇讬诇 砖讘转 谞砖讗专讜 砖诪注讬讛 讜讗讘讟诇讬讜谉 讘讘讬转 讛诪讚专砖 讻诇 讛诇讬诇讛 讜讛谞讛 讘讜讚讗讬 砖讗讜转讜 注专讘 砖讘转 讛讝诪讬谉 诇讜 讛拽讘"讛 驻专谞住转讜 讻谞讛讜讙 砖讛讜讗 讟职专址驻旨指注执讬拽. 讜诪讛 砖讗诪专讜 诇止讗 诪指爪指讗 诇职讛执砖讉职转旨址讻旨值专 讛讬讬谞讜 讻讚专讻讜 砖讛讜讗 讟职专址驻旨指注执讬拽 砖诇诐 讜谞注砖讛 诇讜 讻讱 讘讛砖讙讞讛 讻讚讬 诇讛讘讬讗讜 诇讬讚 谞住讬讜谉 诇讛专讘讜转 砖讻专讜 讜讻讚讬 砖讛注讜诇诐 讬诇诪讚讜 诪讜住专 诪诪谞讜.
讜诪讛 砖讛讬讛 诪讜讻专讞 诇讬转谉 诇砖讜诪专 讘讬转 讛诪讚专砖 讞爪讬 讟专驻注讬拽 讘讻诇 讬讜诐 注讬讬谉 诪讛专砖"讗 砖讻转讘 讘' 讟注诪讬诐 讜讛诐 专讞讜拽讬诐. 讜谞专讗讛 诇讬 讘住"讚 讚诇注讜诇诐 讛讘讬转 讛诪讚专砖 讛讬讛 讘转讜讱 讛注讬专 讚讛讻讬 诪住转讘专讗 诪讻诪讛 讟注诪讬诐 讗讱 讛砖讜诪专 讛讬讛 讘讜 爪讜专讱 诇讘讬转 讛诪讚专砖 讘砖讘讬诇 讛诇讬诇讛 砖讗讬 讗驻砖专 诇讛谞讬讞 驻转讞 讘讬转 讛诪讚专砖 驻转讜讞 讻诇 讛诇讬诇讛 讜诪讜讻专讞 砖讬注诪讜讚 讛砖讜诪专 讗爪诇 讛驻转讞 讻诇 讛诇讬诇讛 诇驻转讜讞 诇讻诇 讛讘讗 讜诇谞注讜诇 讗讞专讬讜, 讜讙诐 注讜讚 讗驻砖专 砖讛讜爪讗讜转 砖诇 讛讚诇拽转 讗砖 讘讬诪讬 讛拽讜专 讜讙诐 讛讚诇拽转 砖诪谉 诇谞专讜转 讛讻诇 讬注砖讛 讛砖诪砖 诪讻讬住讜 讜转诪讜专转 讻诇 讝讛 讬拽讞 诇讜 讛专讜讜讞讛 讝讜 砖讬拽讞 诪讻诇 讗讚诐 讞爪讬 讟专驻注讬拽 讜讗诐 诇讗 讬转谞讜 诇讜 诇讗 讬讻谞讬住诐 讬注谉 讻讬 讛讜讗 注讜砖讛 讛讜爪讗讜转 讻谞讙讚 讛专讜讜讞讛 讝讜, 讜讛谞讻谞住 诇讘讬转 讛诪讚专砖 讘诇讬诇 砖讘转 诪拽讚讬诐 诇讛讘讬讗 讞爪讬 讛讟专驻注讬拽 讘讬讜诐 砖砖讬 诪讘注讜讚 讬讜诐 讜讛诇诇 注"讛 讻讬讜谉 砖诇讗 讛讘讬讗 诇讗 讛讻谞讬住讜 讜诇讻讱 注指诇指讛 讜职讬指砖讈址讘 注址诇 驻旨执讬 讗植专只讘旨指讛 诇执砖讈职诪止注址 转旨讜止专指讛.


讜职讬指专址讚 注指诇指讬讜 砖讈侄诇侄讙 诪执谉 讛址砖旨讈指诪址讬执诐. 拽砖讛 诇诪讗讬 讗爪讟专讬讱 诇驻专砖 '诪执谉 讛址砖旨讈指诪址讬执诐' 驻砖讬讟讗 讛讜讗 讚讛砖诇讙 讬讜专讚 诪谉 讛砖诪讬诐?
讜谞专讗讛 诇讬 讘住"讚 讚讗讜转讜 讛讬讜诐 诇讗 讛讬讛 拽讜专 讙讚讜诇 砖专讗讜讬 诇讬专讚 讘讜 砖诇讙 讗诇讗 讬专讬讚转 讛砖诇讙 讛讬转讛 讘讛砖讙讞讛 驻专讟讬转 诪谉 讛砖诪讬诐 讜讗讬谞讛 讟讘注讬转 诪讞诪转 讛拽讜专, 讜诇讝讛 讗诪专 讜职讬指专址讚 注指诇指讬讜 砖讈侄诇侄讙 讘讛砖讙讞讛 诪执谉 讛址砖旨讈指诪址讬执诐 讜诇讗 诪讞诪转 讛拽讜专.
讜讘讝讛 讬转讜专抓 讚拽讚讜拽 讗讞专 讚讗诐 讛讬讛 拽讜专 讙讚讜诇 讜讬讜专讚 砖诇讙 讘讟讘注 讗讬讱 住讬讻谉 注爪诪讜 讛诇诇 注"讛 诇讬砖讘 注诇 讛讙讙 讜讛砖诇讙 讬讜专讚 注诇讬讜 讛诇讗 讗讬转讗 讘讙诪专讗 讚拽诪讗 (讘讘讗 拽诪讗 住讗.) 讗诪专 讚讜讚 讛诪诇讱 注"讛 讻讱 诪拽讜讘诇谞讬 诪讘讬转 讚讬谞讜 砖诇 砖诪讜讗诇 讻诇 讛诪讜住专 注爪诪讜 诇诪讜转 注诇 讚讘专讬 转讜专讛 讗讬谉 讗讜诪专讬诐 讛诇讻讛 诪砖诪讜? 讜讘讝讛 谞讬讞讗 讚讘注转 砖讈侄谞执转职诇指讛 注址诇 讗植专只讘旨指讛 诇讗 讛讬讛 拽讜专 讙讚讜诇 讜诇讗 讛讬讛 讬讜专讚 砖诇讙 讗诇讗 讗讞专 砖谞转诇讛 讜讛注诪讬拽 诪讞砖讘转讜 讘讚讘专讬 转讜专讛 讬专讚 讛砖诇讙 讘讛砖讙讞讛 讜讛讜讗 诇讛讬讜转讜 诪注讬讬谉 讘注讜诪拽 讚讘专讬 转讜专讛 诇讗 讛专讙讬砖 讜讻诪讜 砖讗诪专讜 讘砖讘转 (砖讘转 驻讞.) 注诇 专讘讗 讚讛讬讛 诪注讬讬谉 讘砖诪注转转讗 讜讬转讘讛 讗爪讘注转讬讛 转讜转讬 讻专注讬讛 讜谞转诪注讻讛 注讚 砖讬爪讗 讚诐 诪诪谞讛 讜诇讗 讛专讙讬砖 诪讞诪转 讟讬专讚转 注讬讜谞讜. 讜讗讞专 讻讱 诪专讘讜讬 讛砖诇讙 谞转拽专专 讛专讘讛 讜谞转注诇祝 砖诇讗 讛讬讛 讘讜 讻讞 诇拽讜诐 诇驻专讜拽 诪注诇讬讜 讛砖诇讙 讜诇讻谉 讙诐 砖诪注讬讛 讗诪专 讘诇砖讜谉 住驻拽 砖诪讗 讬讜诐 诪注讜谞谉 讚讗诐 讛讬讛 拽讜专 讙讚讜诇 诇讗 讛讬讛 诪住转驻拽 讘讝讛 讜讛讬讛 诪讞诇讬讟 讚讜讚讗讬 讬讜诐 诪注讜谞谉.
讜谞专讗讛 诇讬 讚讛讬讛 讚专讻诐 诇讚专讜砖 讘诇讬诇 砖讘转 讘讘讬转 讛诪讚专砖 讜讘驻专讟 讗讞专 讞爪讜转 诇讬诇讛 讘专讝讬谉 注诇讗讬谉, 讜诇讝讛 讗诪专 讻旨职讚值讬 砖讈侄讬旨执砖讈职诪址注 讚旨执讘职专值讬 讗直诇止讛执讬诐 讞址讬旨执讬诐 诪执驻旨执讬 砖讈职诪址注职讬指讛 讜职讗址讘职讟址诇职讬讜止谉.
讜讛讗 讚谞注砖讛 驻专住讜诐 爪讚拽转讜 讘讞讬讘讜讘 讛转讜专讛 讘旨址砖旨讈侄诇侄讙 讜诇讗 讘讗讜驻谉 讗讞专 谞专讗讛 诇讬 讘住"讚, 讻讬 讬砖 砖诇砖讛 诪讬谞讬 讗讬诇讜驻讬诐 讻诇讜诪专 诇讬诪讜讚讬诐. 讛讗讞讚 诇讬诪讜讚 讛住讜讚 讜讛砖谞讬 诇讬诪讜讚 讛诪砖谞讬讜转 讚讛讬讬谞讜 讘拽讬讗讜转 讘讛诇讻讜转 驻住讜拽讜转, 讜讛砖诇讬砖讬 诇讬诪讜讚 讛注讬讜谉 讜讛住讘专讗 诇讚注转 讟注诐 讻诇 讛诇讻讛 讜讛诇讻讛. 讜讻诇 诇讬诪讜讚 谞拽专讗 讗诇祝 诪诇砖讜谉 (讗讬讜讘 诇讙, 诇讙) '讜址讗植讗址诇侄旨驻职讱指 讞指讻职诪指讛' 讜讻谉 (转讛诇讬诐 谞讛, 讬讚) '讗址诇旨讜旨驻执讬 讜旨诪职讬只讚指旨注执讬' 讜砖诇砖讛 驻注诪讬诐 讗诇"祝 注讜诇讛 砖讈侄诇侄讙 [讗诇祝 111 脳 3= 砖讈侄诇侄讙 333] 诇讻讱 讞讬讘讜讘 转讜专讛 砖讛讬讛 诇讜 讘砖诇砖讛 诇讬诪讜讚讬诐 讛谞讝讻专讬诐 谞转驻专住诐 讜谞讜讚注 讘注谞讬谉 讛址砖讈侄诇侄讙 砖讈侄讬指专址讚 注指诇指讬讜. 讜诇讻讱 讛讬讛 注诇讬讜 砖讈侄诇侄讙 砖讈职诇止砖讈指讛 讗址诪旨讜止转 讻谞讙讚 砖诇砖讛 诇讬诪讜讚讬诐 讛谞讝讻专讬诐 讜讛诐 讬"讞 讟驻讞讬诐 砖注砖讛 诇讜 讛拽讘"讛 谞住 讜谞砖讗专 讞讬.
讜谞专讗讛 诇讬 讘讝讻讜转 讞讬讘讜讘 转讜专讛 砖诇 讛诇诇 讗砖专 谞转驻专住诐 讜谞讜讚注 讘诪注砖讛 讝讜 砖讛讬转讛 讘诇讬诇 砖讘转, 诇讻讱 讗讞专讬 讝讛 注诇讛 诇讙讚讜诇讛 讜诇谞砖讬讗讜转 诪住讬讘转 讛砖讘转 砖讞诇 诇讛讬讜转 注专讘 驻住讞 讘砖讘转 讜诇讗 讬讚注讜 讗诐 驻住讞 讚讜讞讛 砖讘转 注讚 砖讘讗 讛诇诇 注"讛 讜讛讜讚讬注诐, 谞诪爪讗 住讬讘转 谞砖讬讗讜转讜 讛讬讛 诪讻讞 讛砖讘转.


专指讗讜旨讬 讝侄讛 诇职讞址诇旨值诇 注指诇指讬讜 讗侄转 讛址砖旨讈址讘旨指转. 讛拽砖讛 讛讙讗讜谉 驻转讞 注讬谞讬诐 讝"诇 诪讛 讞讬讚讜砖 讝讛, 讜讛诇讗 驻拽讜讞 谞驻砖 讚讜讞讛 砖讘转? 讜注讜讚 讛讜讛 诇讬讛 诇诪讬诪专 讻谉 讘注转 砖诪爪讗讜讛讜 拽讜讚诐 砖注砖讜 诇讜 讻诇 讗讜转诐 讛诪注砖讬诐 讬注讜讬谉 砖诐.
讜谞专讗讛 诇讬 讘住"讚 讻讬 讘讗诪转 诇讗 讛讜爪专讻讜 诇讞诇诇 砖讘转 讘讗讬住讜专 转讜专讛 砖谞拽专讗 讞讬诇讜诇 诪诪砖, 讚专讞讬爪讛 讜住讬讻讛 讚专讘谞谉 讜讙诐 讛诪讚讜专讛 诇讗 讛讜爪专讻讜 诇讛讚诇讬拽 讘注讘讜专讜 讗诇讗 讛讬转讛 诪讚讜专讛 讚讜诇拽转 讗爪诇诐 诪注专讘 砖讘转 讗讱 专爪讜 诇驻专住诐 诪注诇转讜 诇注讬谞讬 讛注讜诇诐 砖讛讜讗 谞讻谞住 讘住讻谞讛 讘注讘讜专 讞讘讜讘 转讜专讛 砖讗讬谞讜 注转讛 讻讞讜诇讛 砖讗讬谉 讘讜 住讻谞讛 讚讗住讜专 诇讞诇诇 砖讘转 讘注讘讜专讜 讗诇讗 专指讗讜旨讬 讛讜旨讗 诪爪讚 讛住讻谞讛 诇职讞址诇旨值诇 注指诇指讬讜 讛址砖旨讈址讘旨指转, 讗讱 诇讗 讛讜爪专讻谞讜 诇讻讱 诪驻谞讬 砖讛讬讛 诇谞讜 诪讚讜专讛 讚讜诇拽转. 讙诐 讻讜讜谞讜 讘讝讛 诇讜诪专 专指讗讜旨讬 诪谉 讛讚讬谉 诇职讞址诇旨值诇 注指诇指讬讜 讗讱 讝讻讜转讜 讙专诐 砖诇讗 讛讜爪专讻谞讜 诇职讞址诇旨值诇!
讜注诇 讚专讱 讛讚专砖 谞专讗讛 诇讬 讘住"讚 讚讬讚讜注 讚讛诇诇 注"讛 讛讬讛 谞讬爪讜抓 诪砖讛 专讘讬谞讜 注"讛 讗砖专 讛砖讘转 讛讜讗 讞诇拽讜 讻诪讜 砖讗讜诪专讬诐 讘注诪讬讚讛 '讬执砖诪址讞 诪砖侄讈讛 讘职旨诪址转职旨谞址转 讞侄诇职拽讜止' 讜诇讝讛 讗诪专 专指讗讜旨讬 诪爪讚 讘讞讬谞转讜 诇职讞址诇旨值诇 注指诇指讬讜 讛址砖旨讈址讘旨指转 砖讛讜讗 讘讞讬谞转讜 讜讬砖 诇讜 砖讬讬讻讜转 讘讜.
讗讜 讗驻砖专 诇讜诪专 讚讗讜转讜 讛讬讜诐 砖诇讗 诪爪讗 诇讛砖转讻专 讛讬讛 讘讬讜诐 讞诪讬砖讬 讜诇砖讜诪专 诇讗 讛讬讜 谞讜转谞讬诐 砖讻专 讘注讘讜专 讛讬讜诐 讗诇讗 专拽 讘注讘讜专 讛诇讬诇讛 诪讟注诐 砖讻转讘转讬 诇注讬诇, 讜诇讻谉 讘诇讬诇 砖讬砖讬 诇讗 讛讻谞讬住讜 讜谞转诇讛 讘讗专讜讘讛 讜讻讬讜谉 砖注诇讛 注诪讜讚 讛砖讞专 砖诇 讬讜诐 讛砖讬砖讬 讛专讙讬砖讜 讘讜 讜旨驻旨值专职拽讜旨讛讜旨 讜职讛执专职讞执讬爪讜旨讛讜旨, 讜职住指讻讜旨讛讜旨, 讜职讛讜止砖讈执讬讘讜旨讛讜旨 讻旨职谞侄讙侄讚 讛址诪旨职讚讜旨专指讛.
讜诪讛 砖讗诪专讜 '讗指诪职专讜旨: 讗讜止转讜止 讛址讬旨讜止诐 注侄专侄讘 砖讈址讘旨指转 讛指讬指讛' 诇讗 拽讗讬 注诇 讬讜诐 砖诇讗 诪爪讗 诇讛砖转讻专 讘讜 讗诇讗 拽讗讬 注诇 讛讬讜诐 讛讛讜讗 砖讈侄驻旨值专职拽讜旨讛讜旨 讜职讛执专职讞执讬爪讜旨讛讜旨, 讜职住指讻讜旨讛讜旨, 讜职讛讜止砖讈执讬讘讜旨讛讜旨 讻旨职谞侄讙侄讚 讛址诪旨职讚讜旨专指讛.
讜诪讛 砖讗诪专讜 专指讗讜旨讬 讝侄讛 诇职讞址诇旨值诇 注指诇指讬讜 讛址砖旨讈址讘旨指转 讻诇讜诪专 讗诐 讛讬讛 诪讝讚诪谉 讚讘专 讝讛 讘讬讜诐 砖讘转 讛谞讛 讞砖讬讘 诪住讜讻谉 '砖讈侄专指讗讜旨讬 讝侄讛 诇职讞址诇旨值诇 注指诇指讬讜 讛址砖旨讈址讘旨指转' 讜讘讝讛 讛讗讜驻谉 讬转讬讬砖讘讜 讻诪讛 拽讜砖讬讜转 讜讚拽讚讜拽讬诐.
讜讚注 讻讬 诪讛 砖讗诪专 讜职讛执专职讞执讬爪讜旨讛讜旨 讛讻讜谞讛 讚专讞爪讜 讗讜转讜 讘诪讬诐 讞诪讬谉 砖讛讬讛 诪讜讻谉 讗爪诇诐, 讜讛讜爪专讻讜 诇讻讱 诪驻谞讬 讻讬 注讜专讜 谞转讻讜讜谉 诪讞诪转 拽专讬专讜转 讛砖诇讙 讜诇讗 讛讬讛 诪拽讘诇 讛住讬讻讛 讛讬讟讘, 讜注诇 讬讚讬 专讞讬爪讛 讘诪讬诐 讞诪讬谉 谞转驻砖讟 讛注讜专 讜讗讝 诪拽讘诇 讛住讬讻讛 讛讬讟讘.


诪执驻旨职谞值讬 诪址讛 诇旨止讗 注指住址拽职转旨指 讘旨址转旨讜止专指讛?. 诇驻讬 讛讻诇诇 讛讬讚讜注 爪专讬讱 砖谞专讗讛 诇讜 讘' 讟注诪讬诐 讘讚讘专 讜砖讜讗诇 '诪执驻旨职谞值讬 诪址讛' 讜谞专讗讛 诇讬 讚讻讗谉 谞诪讬 讬砖 讘' 讟注诪讬诐 讛讗讞讚 砖讗讬谉 讛讝诪谉 砖诇讜 诪住驻讬拽 讻讚讬 诇讛讘讬讗 诇住讬驻讜拽 驻专谞住转讜 讜讘谞讬 讘讬转讜, 讜讛砖谞讬 砖诇讘讜 讟专讜讚 讜讗讬谉 诇讜 讬砖讜讘 讛讚注转 诇诇诪讜讚, 讜诇讻谉 诪讘讬讗讬诐 诇讜 讛讜讻讞讛 诪讛诇诇 讚讛讜讛 讘讬讛 转专转讬.
讜诇注砖讬专 讗讜诪专讬诐 诇讜 '诪执驻旨职谞值讬 诪址讛' 讚讙诐 讻讗谉 讬砖 讘' 讟注诪讬诐, 讛讗讞讚 砖讛讜讗 讛讬讛 诪讞讝讬拽 讘讬讚 诇讜诪讚讬 转讜专讛, 讜诇讻讱 驻讟讜专 讛讜讗 注爪诪讜 诪诇讬诪讜讚 讚讻转讬讘 (拽讛诇转 讝, 讬讘) '讘职旨爪值诇 讛址讞指讻职诪指讛 讘职旨爪值诇 讛址讻指旨住侄祝' 讜讛砖谞讬 讚'诪址专职讘侄旨讛 谞职讻指住执讬诐, 诪址专职讘侄旨讛 讚职讗指讙指讛' (诪砖谞讛 讗讘讜转 讘, 讝) 讜讟专讜讚 讛讜讗 讘注住拽讬讜 诇讛砖讙讬讞 注诇讬讛诐 讜诇讻讱 诪讘讬讗讬诐 诇讜 讛讜讻讞讛 诪专讘讬 讗诇注讝专 讘谉 讞专住讜诐 讚讜讚讗讬 讛讬讛 诪讞讝讬拽 讘讬讚 诇讜诪讚讬 转讜专讛, 讜讙诐 讛讬讛 诇讜 谞讻住讬诐 专讘讬诐 砖专讗讜讬 诇讛讬讜转 讟专讜讚 诇讘讜 讘讛砖讙讞转诐, 讜注诐 讻诇 讝讛 诇讗 讛讬讛 谞讟专讚 砖讻诇讜 讘讛诐 讜诇讗 讛讬讛 讚讜讗讙 讜诪讞砖讘 注诇讬讛诐.


砖讈侄讛执谞旨执讬讞址 诇讜止 讗指讘执讬讜 讗侄诇侄祝 注植讬指专讜止转 讘旨址讬旨址讘旨指砖讈指讛. 讬砖 诇讛拽砖讜转 讛讜讛 诇讬讛 诇诪讬诪专 '砖讈侄讛指讬指讛 诇讜止 讗侄诇侄祝 注植讬指专讜止转' 讜诇诪讛 讚拽讚拽 诇诇诪讚讬谞讜 砖讘讗讜 诇讜 讘讬专讜砖讛? 讜谞专讗讛 诇讬 讘住"讚 诇讛讙讚讬诇 砖讘讞讜 砖诇讗 转讞砖讜讘 砖讛讜讗 讛诪爪讬讗 讜讛讜诇讬讚 讛注讜砖专 讛讝讛 讜诪住转诪讗 讗讬讘讚 讘讜 讝诪谉 讛专讘讛 讘转讞讬诇讛 注讚 砖注诇讛 讘讬讚讜 注讜砖专 讛专讘 讛讝讛 诇讻讱 讗诪专 砖讈侄讛执谞旨执讬讞址 诇讜止 讗指讘执讬讜.
讜讛讗 讚讗诪专 讻职谞侄讙职讚旨指谉 讗侄诇侄祝 住职驻执讬谞讜止转 讘旨址讬旨指诐, 拽砖讛 诇诪讗讬 讗爪讟专讬讱 诇讜诪专 '讻职谞侄讙职讚旨指谉' 诇讬诪讗 '讗侄诇侄祝 注植讬指专讜止转 讜职讗侄诇侄祝 住职驻执讬谞讜止转'? 讜谞专讗讛 诇讬 讚讗诐 讛讬讛 讗讜诪专 讻谉 讛讜讛 讗驻砖专 诇讜诪专 住讱 讝讛 讛讜讗 诇砖讜谉 讙讜讝诪讗, 讛谉 讘注讬讬专讜转 讛谉 讘住驻讬谞讜转 讜诇讗 讛讜讜 讗诇祝 诪诪砖 诇讻讱 谞拽讬讟 讻谞讙讚谉 讚讛专讗讛 诇谞讜 讘讝讛 砖讛讜讗 转讜驻住 讛诪住驻专 讘讚拽讚讜拽 讜诇讗 谞拽讬讟 诇砖讜谉 讙讜讝诪讗.


专指砖讈指注, 讗讜止诪职专执讬诐 诇讜止: 诪执驻旨职谞值讬 诪址讛 诇旨止讗 注指住址拽职转旨指 讘旨址转旨讜止专指讛?. 谞专讗讛 诇讬 讙诐 讻讗谉 讬砖 砖谞讬 讟注诪讬诐 讛讗讞讚 讛讜讗 注诇 讚专讱 讛诪注砖讛 砖砖诪注转讬 讘讗讚诐 砖讛讬讛 注砖讬专 讙讚讜诇 讗讱 讛讬讛 专砖注 讜诪谞讗祝 讛专讘讛 讜讛讬讜 专讜爪讬诐 诇讛注诇讜转讜 诇住驻专 转讜专讛 讘砖讘讬诇 讛诪诪讜谉 讚诪讗讞专 砖讛讜讗 注砖讬专 讛专讘讛 诪讜讻专讞 砖讬转谞讚讘 讜讛讜讗 讛讬讛 诪住专讘 讜诇讗 讛讬讛 专讜爪讛 砖讬注诇讜讛讜 讗驻讬诇讜 驻注诐 讗讞转 讘砖谞讛, 讜讛讬讛 谞讜转谉 诇讘讬转 讛讻谞住转 谞讚讘转 讛注诇讬讛 讜讗讬谞讜 注讜诇讛, 讜讬砖讗诇讜讛讜 诇诪讛 讗讬谉 讗转讛 专讜爪讛 诇注诇讜转? 讜讛砖讬讘 砖讛讜讗 诪讻讘讚 讛转讜专讛 讘讻讱 讬注谉 讻讬 讛讜讗 讟诪讗 讘讝谞讜转 讜讻诪讛 诪讬谞讬 谞讬讗讜祝 讜讗讬谉 讻讘讜讚 诇转讜专讛 砖讬注诇讛 讗讬砖 讟诪讗 讻诪讜讛讜 诇住驻专 转讜专讛! 讜讻谉 讝讛 讛专砖注 谞讜转谉 讟注诐 注诇 砖讗讬谞讜 注讜住拽 讘转讜专讛 讘砖讘讬诇 砖讗讬谉 专讗讜讬 诇讗讬砖 讟诪讗 讘讟讜诪讗转 讛讝谞讜转 讻诪讜讛讜 诇注住讜拽 讘转讜专讛 讛拽讚讜砖讛. 讜讟注诐 讛砖谞讬 砖讛讜讗 讟指专讜旨讚 讘旨职讬执爪职专讜止, 讜讗讞专 砖诪砖讬讘 讟注诐 讝讛 诪讘讬讗讬谉 诇讜 讛讜讻讞讛 诪谉 讬讜住祝 讛爪讚讬拽 注"讛.
讗讬 谞诪讬 讗讬讻讗 砖谞讬 讟注诪讬诐, 讛讗讞讚 讘砖讘讬诇 砖讛讜讗 讬驻讛 诪讗讚 讞讜砖拽讬诐 讘讜 讛谞砖讬诐 讜注讜砖讬谉 诇讜 讛诪爪讗讜转 诇驻转讜转讜 诇砖讻讘 注诪讛诐 诇讻讱 讛讜讗 诪转讘诇讘诇 诪讻讞 诪注砖讬诐 砖注讜砖讬谉 诇讜 讻讬 讬住讜讘讘讜讛讜 诪讻诇 专讜讞讜转讬讜 讻讚讬 诇谞讗祝 注诪讛诐, 讜讛砖谞讬 讻讬 讙诐 诪爪讚 注爪诪讜 讛讬爪专 讛专注 讘讜注专 讘拽专讘讜 讜讟讜专讚讜, 讜诇讻讱 讛讜讗 诪砖讬讘 讙诐 讻谉 砖谞讬 讟注诪讬诐 讗诇讜 砖讗讜诪专 谞指讗侄讛 讛指讬指讛, 讜诇讻谉 讞讜砖拽讬诐 讘讜 讛谞砖讬诐 讜专讜讚驻讬诐 讗讞专讬讜 诇谞讗祝, 讜注讜讚 讙诐 诪爪讚 注爪诪讜 讘讜注专转 讘拽专讘讜 讛转讗讜讛 砖讟专讜讚 讘讬爪专讜 讛讬讛, 讜诇讻讱 诪讘讬讗讬诐 诇讜 讛讜讻讞讛 诪讬讜住祝 讛爪讚讬拽 注"讛.


讘旨职讙指讚执讬诐 砖讈侄诇旨指讘职砖讈指讛 诇讜止 砖讈址讞植专执讬转, 诇止讗 诇指讘职砖讈指讛 注址专职讘执讬转 注址专职讘执讬转, 诇止讗 诇指讘职砖讈指讛 砖讈址讞植专执讬转. 讻谉 讛讙专住讗 讘注讬谉 讬注拽讘, 讜驻讬专砖 专砖"讬 砖讈侄诇旨指讘职砖讈指讛 诇讜止 专讜爪讛 诇讜诪专 '讘砖讘讬诇讜' 讜讬砖 诇讛拽砖讜转 诇诪讛 讘砖讞专讬转 谞拽讬讟 '诇讜止' 讜讘注专讘讬转 诇讗 谞拽讬讟 '诇讜止' 讚讛讜讛 诇讬讛 诇诪讬诪专 '诇止讗 诇指讘职砖讈指讛 诇讜止 注址专职讘执讬转'?
讜谞专讗讛 诇讬 讘住"讚 讻讬 讛讬讗 讻诇 驻转讜讬讬诐 砖诇讛 讛讬讜 讘讬讜诐 砖讘注诇讛 讗讬谞讜 讘讘讬转 讗诇讗 讛讜诇讱 诇砖讬专讜转 讛诪诇讱 注诇 驻拽讜讚转讜, 讜诇讻谉 讘砖讞专讬转 讻砖讬诇讱 讘注诇讛 诇讜讘砖转 讘讙讚讬诐 谞讗讬诐 讜诪驻讜讗专讬诐 讘砖讘讬诇讜 讻讚讬 诇驻转讜转讜 讘讛诐, 讗讱 讘注专讘讬转 驻讜砖讟转 讗讜转诐 讛讘讙讚讬诐 讜诇讜讘砖转 讘讙讚讬诐 讻诪谞讛讙讛 讻讬 讘诇讬诇讛 讘注诇讛 注诪讛 讘讘讬转, 讜诇讻谉 诇讗 谞拽讬讟 '诇讜止' 砖讛讜讗 专讜爪讛 诇讜诪专 '讘砖讘讬诇讜' 讗诇讗 讘砖讞专讬转.
讜讞讝专 讜讗诪专 '注址专职讘执讬转 诇止讗 诇指讘职砖讈指讛 砖讈址讞植专执讬转' 讛讻讜谞讛 讗诐 讛讬讛 诪讝讚诪谉 砖讘注专讘讬转 讙诐 讻谉 诇讜讘砖转 讘讙讚讬诐 诪驻讜讗专讬诐 讻讙讜谉 砖讬砖 诇讛诐 讬诪讬 讗讬讚 讜讻讬讜爪讗 砖诪谞讛讙讛 诇诇讘讜砖 讘讙讚讬诐 谞讗讬诐 诇讗 讛讬转讛 诪谞讞转 讗讜转诐 讛讘讙讚讬诐 注诇讬讛 讘砖讞专讬转 砖讛讜讗 讝诪谉 讛驻讬转讜讬 讗祝 注诇 驻讬 砖讙诐 讗诇讜 讛诐 讘讙讚讬诐 谞讗讬诐 讗诇讗 诪讞诇讬驻转诐 讜诇讜讘砖转 讘讙讚讬诐 谞讗讬诐 讗讞专讬诐, 讜诇讝讛 讗诪专 '注址专职讘执讬转 诇止讗 诇指讘职砖讈指讛 砖讈址讞植专执讬转'.
讜谞专讗讛 诇讬 讚讛注诇讬讜转 砖诇讜 讘讗讜 诇讜 注诇 驻讬 住讚专 讛讚讘专讬诐 砖讚讘专讛 注诪讜 讚讛讬转讛 讗讜诪专转 诇讜 转讞讬诇讛 讛植专值讬谞执讬 讞讜止讘址砖讈职转旨职讱指 讘旨职讘值讬转 讛指讗植住讜旨专执讬谉! 讜讻谉 讛讜讗 转讞讬诇转 讛讻诇 讛注诇讛讜 驻专注讛 诪讘讬转 讛讗住讜专讬谉 讚讻转讬讘 (讘专讗砖讬转 诪讗, 讬讚) '讬执旨砖职讈诇址讞 驻址旨专职注止讛 讜址讬执旨拽职专指讗 讗侄转 讬讜止住值祝 讜址讬职专执讬爪只讛讜旨 诪执谉 讛址讘旨讜止专' 讜讗讞专 讻讱 讗诪专讛 诇讜 讛植专值讬谞执讬 讻旨讜止驻侄驻侄转 讗侄转 拽讜止诪指转职讱指! 讻谉 讗讞专 讻讱 (砖诐) '讜址讬职讙址诇址旨讞 讜址讬职讞址诇值旨祝 砖执讉诪职诇止转指讬讜' 讜拽讜诪转 讛讗讚诐 谞讬讻专转 讜谞讛讚专转 讘诪诇讘讜砖讬诐, 讜讗讞专 讻讱 讗诪专讛 诇讜 讛植专值讬谞执讬 诪职住址诪旨值讗转 讗侄转 注值讬谞侄讬讱指! 讙诐 讛讜讗 讘讗 讗讞专 讻讱 诇驻谞讬 驻专注讛 讜谞驻转讞讜 注讬谞讬 讞讻诪转讜 讜砖讻诇讜 讜驻转专 诇讜 讛讞诇讜诐 讜讗诪专 诇讜 驻专注讛 '讗值讬谉 谞指讘讜止谉 讜职讞指讻指诐 讻指旨诪讜止讱指' (讘专讗砖讬转 诪讗, 诇讟) 讜讗讞专 讻讱 谞指转职谞指讛 诇讜止 讗侄诇侄祝 讻旨执讻旨址专 讻旨侄住侄祝 诇讛注砖讬专讜 讜诇讗 拽讘诇 诇讻讱 谞拽专讗 '讗址讘职专值讱职' (砖诐 驻住讜拽 诪讙) 砖讛讜讗 诪讬诇讛 诪讜专讻讘转 '讗讘 专讱' 注诇 讗砖专 谞转谞住讛 讘砖谞讬 讚专讻讬诐 讛讗讞讚 讘注讜砖专 砖注砖转讛 讗讜转讜 讗讘 讜讛砖谞讬 讘讬住讜专讬谉 砖注砖转讛 讗讜转讜 专讱 讜注诐 讻诇 讝讛 讙讘专 注诇讬讛.


谞执诪职爪指讗 讛执诇旨值诇 诪职讞址讬旨值讘 讗侄转 讛指注植谞执讬旨执讬诐. 拽砖讛 讜讛诇讗 讬讜住祝 讛爪讚讬拽 注"讛 拽讚讬诐 讜讛讜讛 诇讬讛 诇诪谞拽讟 讬讜住祝 讛爪讚讬拽 注"讛 讘专讬砖讗?
讜谞专讗讛 诇讬 讘住"讚 讚谞拽讬讟 诇讛讜 讻驻讬 讞砖讬讘讜转 讛诪转讞讬讬讘讬诐 讻讬 讛注谞讬 讗驻讬诇讜 砖诇讗 注住拽 讘转讜专讛 讛讜讗 讞砖讜讘 讘讘讬转 讚讬谉 砖诇 诪注诇讛 讟驻讬 诪注砖讬专 讜讻诇 砖讻谉 诪专砖注 讚讻转讬讘 (讗讬讜讘 诇讜, 讟讜) '讬职讞址诇值旨抓 注指谞执讬 讘职注指谞职讬讜止' 讚谞讬爪讜诇 诪讚讬谞讛 砖诇 讙讛讬谞诐, 讜讛注砖讬专 讗祝 注诇 驻讬 砖诇讗 注住拽 讘转讜专讛 讛讜讗 讞砖讬讘 讘讘讬转 讚讬谉 砖诇 诪注诇讛 讟驻讬 诪专砖注 讚讛讜讗 诪讗讜住 讘讟讜诪讗转 谞讬讗讜祝.





讘谞讬讛讜

讛植专值讬谞执讬 讞讜止讘址砖讈职转旨职讱指 讘旨职讘值讬转 讛指讗植住讜旨专执讬谉. 谞专讗讛 诇讬 讘住"讚 讚讚讘专讬诐 讗诇讜 讘讗讬诐 讜讬讜爪讗讬诐 诪诪谞讛 注诇 驻讬 住讚专 讛谞讛讙转讜 注诪讛, 砖讛讬讗 专讜爪讛 砖讬砖讗专 讻诇 讛讬讜诐 诇驻谞讬讛 讘讞爪专 讛驻谞讬诪讬 讜讘讞讚专 砖诇讛 讗驻讬诇讜 砖讗讬谉 诇讜 注住拽 砖诐, 讜讛讜讗 讛讬讛 谞砖诪讟 讜讬讜爪讗 讻诇 砖注讛 诇讞爪专 讛讞讬爪讜谉 讻讚讬 砖诇讗 转专讗讛 讗讜转讜, 讜讘注讘讜专 砖讛讬讛 诪爪注专讛 讘讻讱 讗诪专讛 诇讜 讛植专值讬谞执讬 讞讜止讘址砖讈职转旨职讱指 讘旨职讘值讬转 讛指讗植住讜旨专执讬谉! 砖诇讗 转讝讜讝 诪诪拽讜诪讱 讗诪讛 讗讞转 讜诇讗 转专讗讛 讘谞讬 讗讚诐 注讜讚 讘讞讜抓, 讜讗诪专 诇讛 '讛' 诪址转旨执讬专 讗植住讜旨专执讬诐'. 讙诐 注讜讚 讛讬讗 专讜爪讛 砖讬诇讱 诇驻谞讬讛 讘拽讜诪讛 讝拽讜驻讛 砖转专讗讛 爪讜专转 驻谞讬讜 讛讬讟讘, 讜讛讜讗 讻讗砖专 讛讬讛 诪讜讻专讞 诇讬诇讱 诇驻谞讬讛 讘砖讘讬诇 讗讬讝讛 注住拽 讜砖诪讜砖 讛讬讛 讻讜驻祝 拽讜诪转讜 讻讚讬 砖讬讛讬讜 注讬谞讬讜 诪讘讬讟讜转 讘拽专拽注 讜讗讬谉 爪讜专转 驻谞讬讜 谞专讗讬谉 诇讛 讛讬讟讘, 讜诇讻谉 讘注讘讜专 砖讛讬讛 诪爪注专讛 讘讻讱 讛讬转讛 讗讜诪专转 诇讜 讛植专值讬谞执讬 讻旨讜止驻侄驻侄转 拽讜止诪指转职讱指 讘旨职注讜止诇 讘旨址专职讝侄诇 讗植砖讈侄专 讗址谞旨执讬讞址 注指诇侄讬讱指 讜讛讜讗 诪砖讬讘 诇讛 '讛' 讝讜止拽值祝 讻旨职驻讜旨驻执讬诐' 讙诐 注讜讚 讻砖讛讬转讛 诪讚讘专转 注诪讜 诇讗讬讝讛 爪讜专讱 讚讗讝 讛讬讛 诪讜讻专讞 诇讛专讬诐 专讗砖讜 诪讛讘讬讟 讘拽专拽注 诇讛讬讜转 驻谞讬讜 讻谞讙讚讛 诇砖诪讜注 讚讘专讬讛 讜诇专讗讜转 诪讛 砖诪讜专讛 诇讜 讘讗爪讘注讜转讬讛, 讗讝 住讜讙专 注讬谞讬讜 讜驻讜转讞谉 诪注讟 讻讚讬 砖诇讗 讬住转讻诇 讘讛 讛讬讟讘 讜专拽 驻讜转讞谉 讻讚讬 讛爪讜专讱 讜讛讬讗 专讜爪讛 砖讬驻转讞 注讬谞讬讜 讛讬讟讘, 诇讻谉 讘注讘讜专 砖讛讬讛 诪爪注专讛 讘讻讱 讛讬转讛 讗讜诪专转 诇讜 讛植专值讬谞执讬 诪职住址诪旨值讗转 注值讬谞侄讬讱指 讗砖专 讗转讛 住讜讙专诐 诇驻谞讬 讜讛讜讗 诪砖讬讘 '讛' 驻旨讜止拽值讞址 注执讜职专执讬诐'.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 诪讬转讘讬 讜讻讜' 讗转讗 讬讞讝拽讗诇 讜讗住诪讻讬讛 讗拽专讗. 讜讻注讬谉 诪讛 讚讗讬转讗 讘转注谞讬转 讚祝 讬"讝 注"讘:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 诪讬转讘讬, 讜拽讗 住"讚 讚讛讻讬 拽讗诪专.
诇讬砖谞讗 拽住"讚 诪讜拽砖讛, 讚讛讗 讛讗诪转 讙"讻 讻谉 讛讜讗 讚诇讜讘砖 讘讙讚讬诐 讗讞专讬诐, 讛讬讬谞讜 讻砖讞讝专 讜谞讻谞住 砖诐 讘讬谉 讛注专讘讬诐, 讗诇讗 讚讗讞专讬诐 讛讬讬谞讜 驻讞讜转讬诐 诪讛诐.
讜讘诪讛 砖驻讬专砖"讬 讚讛诇讻转讗 讙诪讬专讬 砖讬诇讘讜砖 讘讙讚讬诐 诇讘谞讬诐 讗讞专讬诐 拽砖讛 诇讬 讚诇驻"讝 诇诪讗讬 爪专讬讱 讛砖"住 诇注讬诇 讘驻讬专拽讬谉 (讚祝 诇讘 注"讗) 诇讛讜讻讬讞 讚讜讘讗 讗诇 讗讜讛诇 诪讜注讚 诇讗 谞讗诪专讛 注诇 讛住讚专, 诪诪讛 讚拽讗诪专 专讘 讞住讚讗 讙诪讬专讬 讞诪砖 讟讘讬诇讜转 讜注砖专讛 拽讚讜砖讬谉, 讛讗 讘驻砖讜讟讜 诪讚讛诇讻转讗 讙诪讬专讬 讚诪砖谞讛 讘讙讚讬诐 诇讘谞讬诐 讗讞专讬诐 诪讜讻讞 讚诇讜讘砖 砖谞讬 驻注诪讬诐 诇讘谞讬诐, 讜诪讜讻讞 讚诇讗讜 注诇 讛住讚专 谞讗诪专讛 讜讬砖 诇讬讬砖讘:





讙讘讜专转 讗专讬

[诪诇讜讗讬诐: 诪讗讬 诇讗讜 讗讞专讬诐 讞砖讜讘讬诐 诪讛诐 拽"诇 讜讚拽讗专讬 诇讛 诪讗讬 拽讗专讬 讛讗 讗讬讻讗 诇诪讬诪专 讗讞专讬诐 驻讞讜转讬谉 讻讚诪砖谞讬 讜诪谞"诇 诇驻专砖 讗讞专讬诐 讞砖讜讘讬谉 诪讛谉 讜诇讛拽砖讜转:]





诪专讗讬转 讛注讬谉

谞诪爪讗 讛诇诇 诪讞讬讬讘 讛注谞讬讬诐 专讘讬 讗诇注讝专 讘谉 讞专住讜诐 诪讞讬讬讘 讗转 讛注砖讬专讬诐 讬讜住祝 讛爪讚讬拽 诪讞讬讬讘 讗转 讛专砖注讬诐. 讻转 讛拽讜讚诪讬谉 专诪讝讜 注爪转 讛' 讛讬讗 转拽讜诐 讛讬"讗 专"转 讛诇诇 讬讜住祝 讗诇注讝专 讘诪讜转讘 转诇转讗 讗讛谞讜 讻讬 注爪转 讛' 诇注住讜拽 讘转讜专讛 讛讬讗 转拽讜诐 注讻"讚 讜讗驻砖专 诇专诪讜讝 讘驻住讜拽 诪讘讜讗 讛注讬专 专"转 诪讞讬讬讘 讗诇注讝专 讘注砖讬专讬诐 讜讙诐 讛诇诇 注谞讬讬诐 讬讜住祝 专砖注讬诐:





驻转讞 注讬谞讬诐

诇注谞讬 讗讜诪专讬诐 诇讜 诪驻谞讬 诪讛 诇讗 注住拽转 讘转讜专讛 讜讻讜' 驻讬专讜砖 讚讛讙诐 讚讗诪专讜 驻' 讘诪讛 诪讚诇讬拽讬谉 讚讘专讬砖讗 砖讜讗诇讬诐 谞砖讗转 讜谞转转 讘讗诪讜谞讛 讜讗讞"讱 注住拽转 讘转讜专讛 讛讻讗 诇讗 拽讗诪专 讚讘专讬砖讗 砖讜讗诇讬诐 诇讜 诪驻谞讬 诪讛 诇讗 注住拽转 讘转讜专讛 讗诇讗 讛讻讜谞讛 讘讛讙讬注 转讜专 砖讗诇转 注住拽 讛转讜专讛 讗讜诪专讬诐 诇讜 砖讗祝 砖讛讬讛 注谞讬 讛讬"诇 诇注住讜拽 讻诪讜 讛诇诇 讛讝拽谉 讜注诪"砖 讘转讜住' 讬砖谞讬诐. 讜讗注"讙 讚讗诪专讜 讘专讬砖 驻专拽 诪爪讜转 讞诇讬爪讛 讬讞诇抓 注谞讬 讘注谞讬讜 讚谞讬爪讜诇 诪讙讛讬谞诐 诪"诪 讛讜讗 谞讚讜谉 讜讬砖 诇讜 注讜谞砖 讗讞专 讛讙诐 讚谞爪讜诇 诪讚讬谞讛 砖诇 讙讛谞诐:


讻诇讜诐 注谞讬 讛讬讬转 讬讜转专 诪讛诇诇 讜讻讜' 驻讬' 讜讛讬讛 诇讜 诇诇诪讜讚 诪讛诇诇 诇驻讞讜转 诇拽讘讜注 注转讬诐 诇转讜专讛 讘讬讜诐 讜讘诇讬诇讛 讜讻诪"砖 讛专诪讘"诐 驻专拽 讗' 讚转诇诪讜讚 转讜专讛 讚讛注谞讬 讞讬讬讘 诇拽讘讜注 注转讬诐 诇转讜专讛. 讜讗诐 讛诇诇 讛讝拽谉 讛讬讛 注讜砖讛 诇驻谞讬诐 诪砖讜专转 讛讚讬谉 诇注住讜拽 转讚讬专 讘转讜专讛 诪讛 讬注谞讛 讗诐 诇讗 注住拽 讻诇诇 讜诇讗 拽讘注 注转讬诐:


讻砖注诇讛 注诪讜讚 讛砖讞专 讜讻讜' 讚专讻谉 讛讬讛 诇拽讘讜注 诪讚专砖 讙诐 讘诇讬诇讬 砖讘转 讜讻转讘讜 讛转讜住' 讘驻住讞讬诐 讚祝 拽"讟 讚诪谞讛讙诐 诇讬诇讱 诇讘讬转 讛诪讚专砖 讙诐 讘诇讬诇讬 讬讜诐 讟讜讘 讻讚诪讜讻讞 讘讘讬爪讛 讚祝 讻"讗 讜注"砖 讘驻讬专砖"讬. 讜谞专讗讛 讚诇讗 讛讬讜 讬讜砖讘讬诐 讻诇 诇讬诇讬 砖讘转 讜讬"讟 讘讘讬转 讛诪讚专砖 讚讛讬讜 爪专讬讻讬诐 讙诐 讻谉 诇讬诇讱 诇讘讬转诐 讗诇讗 讚讛讻讗 讘讛讗讬 注讜讘讚讗 讚讛诇诇 讛讬讜 讗谞讜住讬诐 诪驻谞讬 讛砖诇讙 讜诇讻谉 讬砖讘讜 讻诇 讛诇讬诇讛 注讚 砖注诇讛 注诪讜讚 讛砖讞专:


专讗讜讬 讝讛 诇讞诇诇 注诇讬讜 讛砖讘转 讬砖 诇讛讘讬谉 诪讛 讛讞讬讚讜砖 讛讝讛 讜讛诇讗 驻拽讜讞 谞驻砖 讚讜讞讛 砖讘转. 讜注讜讚 讚讻砖诪爪讗讜讛讜 拽讜讚诐 砖驻讬专拽讜讛讜 讜讻讜' 讛讜诇"诇 专讗讜讬 讝讛 诇讞诇诇 讗转 讛砖讘转 讜讗讞"讱 讬讗诪专 驻专拽讜讛讜 讜讻讜' 讜诇讗 讗讞专 砖谞注砖讜 讻诇 讛诪注砖讬诐. 讜讗驻砖专 讚讛谉 讗诪转 讚诇讻诇 讗讚诐 诪讬砖专讗诇 诪讜转专 诇讞诇诇 砖讘转. 讗诪谞诐 讗驻砖专 讚讗讞"讱 讝讛 讛讗讚诐 砖讞讬诇诇讜 砖讘转 讘注讘讜专讜 讬讙讚讬诇 注讜谞讜转 诪讗讚 讜讟讜讘 诇讜 讗诐 诇讗 讞讬诇诇讜 注诇讬讜 砖讘转 讜讛讬讛 诪转. 讘专诐 讗诐 讛讜讗 爪讚讬拽 讙诪讜专 诪专讬砖 讜注讚 讻注谉 诇讝讛 诪爪讜讛 讙讚讜诇讛 诇讛爪讬诇讜. 讜讝"砖 讗讞专 砖讻讘专 驻讬专拽讜 讜讻讜' 专讗讜讬 讝讛 诇讞诇诇 讜讻讜' 讻诇讜诪专 讝讛 爪讚讬拽 讙诪讜专 讞讝讜 讙讘专讗 砖诇讜 专讗讜讬 讜谞讗讜转 诇讞诇诇 注诇讬讜 讛砖讘转 讚讛讜讗 诪住专 注爪诪讜 诇诪讬转讛 讘砖讘讬诇 讛转讜专讛 讜谞转拽讚砖 讻诇 讙讜驻讜 讜讚讜拽:





砖注专讬 转讜专转 讘讘诇

(诇讛 专注"讘) 注讘讜讚转 讬讞讬讚 讜讻讜'.鈥斪ぷ�' 专砖"讬: 讛讜爪讗转 讻祝 讜诪讞转讛. 讜诇驻讬 讝讛 讗讬谞讜 讗诇讗 讘讻讛"讙 讘讬讜讛"讻. 讜拽砖讛 讚诇注讬诇 (讻讛 讗) 诪砖诪注 讚诪讬讬专讬 讘讻讛谉 讛讚讬讜讟. 诇讻讱 谞专讗讛 砖讚讬谉 讝讛 讛讜讗 讘讻诇 讛讻讛谞讬诐, 讜"注讘讜讚转 讬讞讬讚" 讛讬讬谞讜 注讘讜讚讛 砖诇 拽专讘谉 讬讞讬讚 讗讘诇 诇讗 砖诇 拽专讘谉 爪讘讜专, 讜诪讚讘专 转讜专讛 讗诐 诪住专 讗转 讛讘讙讚讬诐 诇爪讘讜专 注讜讘讚 讘讛诐 讗祝 拽专讘谉 爪讘讜专, 讗诇讗 砖讞讻诪讬诐 转拽谞讜 砖诇讗 诇注讘讜讚 讘拽专讘谉 爪讘讜专 讗诇讗 讘讘讙讚讬诐 砖拽谞讜 讛爪讘讜专. 讜讟注诐 转拽谞讛 讝讜, 砖讻诇 讛讻讛谞讬诐 讛注讜讘讚讬诐 注讘讜讚转 爪讘讜专 讬讛讬讜 诇讜讘砖讬诐 讘讙讚讬诐 讛砖讜讬诐 讘诪专讗讛 讜讘讚诪讬诐, 讻诪讜 砖拽讜谞讬诐 讗讜转诐 讛爪讘讜专. 砖讗诐 讬讛讬讜 诪讜转专讬诐 诇讛转谞讚讘 诪砖诇讛诐 讬讛讬讛 讻讛谉 讗讞讚 注讜讘讚 讘讘讙讚讬诐 砖诇 注砖专讛 讝讜讝讬诐 讜讗讞讚 注讜讘讚 讘讘讙讚讬诐 砖诇 诪讗讛 诪谞讛, 讜诇讗 讞砖砖讜 诇讝讛 讗诇讗 讘拽专讘谉 爪讘讜专 讜诇讗 讘拽专讘谉 讬讞讬讚. 讜讗祝 讘砖诇 爪讘讜专 诇讗 讗住专讜 讗诇讗 诇讻转讞讬诇讛, 讗讘诇 讗诐 注讘专 讛讻讛谉 讜讛拽专讬讘 拽专讘谉 爪讘讜专 讘讘讙讚讬诐 砖讛转谞讚讘 诪砖诇讜 砖诪住专谉 诇爪讘讜专 注讘讜讚转讜 讻砖专讛 讻讚讗诪专讬谞谉 讘专"讛 (讝 讗), 讚讗驻讬' 拽专讘谞讜转 爪讘讜专 注爪诪诐, 砖谞讚讘诐 讬讞讬讚 讜诪住专诐 诇爪讘讜专 讻砖专讬诐 讜讛讬讬谞讜 讘讚讬注讘讚.


讜讚注 砖诇讛专诪讘"诐 砖讬讟讛 讗讞专转 讘讝讛 讘驻"讞 讛"讝 诪讛诇' 讻诇讬 讛诪拽讚砖 讜讛讜讗 砖讗驻讬' 诇讻转讞讬诇讛 讬讞讬讚 谞讜讚讘 拽专讘谞讜转 讜诪讜住专诐 诇爪讘讜专, 砖讚注转 讛专诪讘"诐 讚住讜讙讬讗 讚讛讻讗 讞讜诇拽转 讗住讜讙讬讗 讚专"讛 讜驻住拽 讻住讜讙讬讗 讚专"讛 (讻"砖 讘诪诇"诪 砖诐, 讜注讬' 注讜讚 讘诪诇"诪 驻"讚 讛"讜 诪讛诇' 砖拽诇讬诐 讘讗专讬讻讜转).


(砖诐) 讻转讜谞转 诪砖转讬 专讬讘讜讗.鈥斪ぷ�' 诪砖转讬 专讬讘讜讗 讝讜讝 讚讛讬讬谞讜 诪讗转讬诐 诪谞讛. 讜讗讬谞讬 讬讜讚注 讟注诪讜 砖诇 专砖"讬 砖讛讜爪讬讗 讛讚讘专 诪驻砖讜讟讜 讜驻讬' "砖转讬 专讬讘讜讗 诪谞讛". 讜讗讜诇讬 讛讬讛 拽砖讛 诇讜 讛砖讬谞讜讬, 讚讛"诇 诇讜诪专 讻讗谉 诪讗转讬诐 诪谞讛, 讜讻注谞讬谉 砖讗诪专讜 诇注讬诇 讗爪诇 讬砖诪注讗诇 讘谉 驻讬讗讘讬 "诪讗讛 诪谞讛". 讗讘诇 讗讬谞讜 诪讜讻专讞 讚讬"诇 讚诪砖讜诐 讚砖转讬 讗讜转讬讜转 砖讜讜转 讝讜 讗讞专 讝讜 拽砖讜转 诇诪讘讟讗, 诇讻谉 讛讞诇讬驻讜 讜讗诪专讜 "诪砖转讬 专讬讘讜讗".

